
StarCraft 2 


Platforma: PC Autor: Daniel "LordDan" Hujo 
Pred dlhými dvanástimi rokmi vyšla hra, ktorá zmenila 
herné dejiny a pre niektorých nastala od tohto mo- 
mentu nadvláda jednej stratégie, najmä na poli multi- 
playerového hrania. Určite je vám jasné, že touto hrou 
je StarCraft. No a dnes v dvanástom roku jeho kraľo- 
vania sa chystá prenechať miesto na tróne svojmu 
právoplatnému nástupcovi — StarCraft 2. 


Vývojárske štúdio Blizzard je v hernom svete legendou a 
zrejme tento názov neunikol žiadnemu hráčovi. Blizzard je 
svojím chovaním veľmi zvláštny a keď sa tak dívam na iné 
vývojárske štúdia, tak mi príde jeho chovanie až nelogické. 
V ich prípade totiž platí, že čo hra, to pecka. Ale zvláštne 
je to hlavne s pokračovaniami týchto hier. Zatiaľ čo iní vývo- 
jári vydávajú minimálne piaty diel svojej série, aby zarobili 
na dobrom mene hry, u Blizzardu je to naopak. Blizzard vie 
kedy je čas na to vydať niečo, vydať pokračovanie, aby 
nebolo bezduché, aby prinieslo ďalšie rozvíjanie deja. Iné 
štúdiá sa snažia rýchlo chrliť hry a už pri vydaní je ozná- 
mený presný dátum pokračovania, prípadne je zvykom, že 
tieto informácie presiaknu do médií. 


V prípade StarCraft 2 tomu bolo inak. S prácou na druhej 
časti sa začalo prekvapujúco až v roku 2008 a oficiálne 
bolo pokračovanie StarCraftu oznámené 19.5.2007 v 
Južnej Kórei. O to väčšie bolo prekvapenie prítomných, ale 
aj ostatnej hernej verejnosti, že práca na takto dôležitom 
projekte bola utajená celé štyri roky a pri predstavení Star- 
Craftu 2 bol projekt už v štádiu pre-alphy, čo znamenalo v 
tej dobe hrateľný multiplayer, na ktorý sa vývoj hlavne 
sústredil. A prečo si Blizzard vybral na predstavenie Južnú 
Kóreu? Pre mnohých z vás je odpoveď jasná, pre tých, 
ktorí nevedia, je to z dôvodu veľkej popularity prvého dielu 
v tejto krajine a taktiež preto, že absolútna väčšina profi 
gamerov StarCraftu je tiež z tejto zeme. Možno sa teraz di- 
víte, že hru začali vyvíjať v roku 2003, oznámili ju v roku 
2007 a teraz sa nám predsa píše rok 2010. Sedem rokov 
vývoja a ešte je stále na čom pracovať. Keď sa herná vere- 
jnosť pýtala na dátum vydania, vždy sa jej dostalo len 
neurčitej odpovede, ako to už v prípade Blizzardu býva. 
Odpoveď znie, keď to bude hotové. S veľkou pravdepodob- 
nosťou ale vyjde prvá časť v priebehu posledného štvrťroku 
2010, aj keď predpokladaných dátumov v tomto prípade už 
tiež bolo niekoľko. 


A WWW.HRAJMOBIL.SK 


No aako to s hrou vyzerá v súčasnosti? 


Hráči, ktorí sledujú dianie okolo StarCraftu 2, vedia, že na 
svete je momentálne spustené testovanie bety multi- 
playeru. Toto testovanie bolo a je určené najmä pre 
progamerov z Južnej Kórei, ktorí majú vývojárom pomôcť 
dotiahnuť vyváženie všetkých bojujúcich strán. A je vidieť, 
že toto testovanie Blizzard neberie len tak na ľahkú váhu, 
keďže bol vydaný už piaty opravný patch. Toto sústredenie 
sa na dokonalé vyladenie hry pre viacerých hráčov je spô- 
sobené aj tým, že Blizzard sa netají skutočnosťou, že mul- 
tiplayer StarCraftu 2 bude určený hlavne pre progamerov. 
Je jasné, že za 12 rokov sa počítačové hry dostali niekam 
inam a Brood War, položme si ruku na srdce a priznajme, 
že v niečom už predsa len zaostáva za modernými titulmi. 
Na druhej strane je zvláštne, že od predstavenia jed- 
notlivých rás sa o singleplayer kampani moc nehovorí. Je 
známy koncept pre kampaň Terranov, ale ostatné dve rasy 
boli len predstavené a o tom, kam sa bude uberať dejová 
línia týchto strán nie je veľa známeho. 


Ako som už spomenul, vyzerá to tak, že hra bude rozde- 
lená minimálne na tri samostatné časti. Prvá časť bude boj 
za Terranov a táto časť bude mať názov Wings of Liberty. 
Druhá časť bude pravdepodobne za Zergov a mala by 
niesť názov Heart of tne Swarm, no a tretia ostáva 
samozrejme za poslednú rasu Protossov a tá by sa mala 
volať Legacy of the Void. Každá časť by mala byť 
samostatne spustiteľná a nemala by vyžadovať odohratie 
predchádzajúcej kampane. Z toho teda vyplýva, že jed- 
notlivé kampane by mali mať uzatvorené konce, takže nad- 
väznosť, prelínanie sa a epickosť deja sa nám trochu 
vytráca, ale nechajme sa prekvapiť, keďže o dejových 
líniách ostatných rás sa toho moc nevie. Vzhľadom na toto 
rozdelenie do troch samostatných vydaní sa ponúkajú 
hneď dve otázky. Prvá je s akým časovým odstupom vyjdú 
jednotlivé časti? Bohužiaľ aj tu nám Blizzard poskytol prak- 
ticky svoju tradičnú odpoveď — keď to bude hotové, tak to 
bude. Ale aby sme im moc nekrivdili, tak sa hovorí o zhruba 
ročných odstupoch. Druhá otázka je, koľko to všetko bude 
stáť? A ako sa zdá, tak na túto otázku zatiaľ nie je žiadna 
oficiálna odpoveď, takže môžeme len špekulovať či prvá 
časť bude za cenu plnej hry a ostatné dve za cenu ne- 
jakých prídavkov, alebo sa cena každej časti vyšvihne na 
plnú cenu novej hry. Podľa herných expertov to ale vyzerá 
tak, že by mohlo dôjsť k situácii, kedy Blizzard bude trochu 
ryžovať na svojich verných a dá každý diel za plnú cenu. 


Multiplayer bude 
priložený už k prvej časti. 


samozrejme 


Poďme sa teda pozrieť bližšie na fakty, 
ktoré sú už teraz jasné. V hre budú 
hrateľné tri rasy, tak ako tomu bolo aj 
pôvodnom StarCrafte. Budú tu teda 
Terrani, Zergovia a Protossi, okrem 
nich ale do deja zasiahne aj Xel 
"Naga, rasa, ktorá stvorila Protossov a 
následne aj Zergov. Zatiaľ však 
nevieme či budú na strane dobra, 
alebo naopak to budú tí zlí. Rozhodne 
ale za túto rasu nebude možno hrať, 
aj keď podľa Blizzardu sa určitý čas 
rozmýšľalo nad zakomponovaním 
štvrtej hrateľnej rasy či už by to boli 
práve Xel “Naga, alebo novo 
vzniknutá rasa na konci Brood War 
(kríženci Zergov a Protossov). 

Každá rasa sa dočkala určitých zmien 
či už v jednotkách, technologickom 
strome alebo v hrdinoch. Za každú 
rasu by sa mali objaviť starí známi 
hrdinovia a k nim by mali pribudnúť 
ešte ďalší. Čo sa ale zmenilo je fakt, 
že už si neužijete hranie s Raynorom, 
Kerrigenovou alebo Zeratulom. Tieto 
postavy tu síce budú, ale vzhľadom na 
to, že v prvom StarCrafte pri hre ostá- 
vali väčšinou v bezpečnom prostredí 
základne, došlo k tejto zmene a tak 
budú hlavne súčasťou dejovej línie. 
Prípadné zmeny v technologickom 
strome si môžete porovnať s prvým 
dielom na priložených obrázkoch, ide 
ale o technologické stromy z beta 
verzie hry, takže sa môže trochu 
konečnej verzie hry odlišovať. 


Čo sa týka jednotiek, tak ak ste si 
aspoň v krátkosti prezreli obrázky 
technologického stromu, asi vám 
neušlo, že sa tam objavujú názvy jed- 
notiek, ktoré sa tu vyskytujú po 
prvýkrát. Staré jednotky sa dočkajú 
nových schopností a na niektoré nové 

jednotky sa pozrieme bližšie. Za- 
čneme s Terranmi. Tí z vás, ktorí 
aspoň trochu poznajú StarCraft a hrali 
niekedy aj multiplayer za túto rasu 
možno vedia, že pri hraní sa používala 
stratégia, pri ktorej sa na cestu, ktorá 
viedla do základne nastavali Supply 
depots. Ich úlohou bolo okrem zvýše- 
nia populačného limitu aj spomaliť 
postup nepriateľa. V StarCrafte 2 
vývojári vzali toto do úvahy a tak Sup- 
ply depots fungujú ako valy a brány, 
ktoré sa môžu skryť do zeme a pustiť 
tak jednotky do alebo zo základne. Z 
budov sa ešte technický upgrade 
našiel aj pre bunkre, do ktorých je v 
základe možné umiestniť 4 vojakov 
Marine, alebo 2 Marauder vojakov, no 
po vylepšení je to až 6 Marine vojakov, 
prípadne 3 Marauder vojaci. Ghost sa 
tiež dočkal malého vylepšenia, pre- 
tože pechotnú jednotku dokáže 
zneškodniť jednou ranou. Okrem toho 
má psionickú energiu a môže ovládať 
jednotky nepriateľa. Novinkou je pe- 
chota Reaper (nahradili Firebatov), ide 
o rýchlu pechotu naviac je vybavená 
jetpackom, takže dokáže prekonávať 
terénne prekážky a je tak stvorená na 
prepady z nečakaných a nez- 
abezpečených smerov. Ďalej tu máme 
vojakov Marauder, to je ťažká pechota 
vybavená granátmi a ideálna na niče- 
nie nepriateľských strojov. Z mechani- 
zovanej techniky nám pribudla napr. 
rýchla a plamene chrliaca trojkolka s 
názvom Hellion. Výmenou za Goliatha 
je tu jednotka Viking, je to lietajúca jed- 
notka, ktorá sa môže zmeniť na 
pozemnú jednotku a pokračovať v boji 
na zemi. Do tejto jednotky sú zatiaľ vk- 
ladané najväčšie nádeje a mala by sa 
stať oporným bodom terranskej ar- 
mády. Okrem toho tu máme trans- 
portnú a zdravotnícku loď Medivac. 
Náhradou za Wraitha je jednotka Ban- 
shee. Poslednou leteckou jednotkou je 


Raven, ktorý slúži ako detektor a vz- 


dušná podpora. Delostrelectvo a 
ťažkú podporu u Terranov poskytuje 
Thor, ktorý sa nestavia v žiadnej 
továrni, ale je konštruovaný pomocou 
SCV. 


Taktika Zergov ostáva pri starom, 
jednoducho prečísliť nepriateľa a chrliť 
na neho stále viac a viac jednotiek. 
Vylepšenia sa tu dočkal Overlord, 
ktorý už nefunguje ako transportná 
jednotka, ale môže byť vylepšený na 
Overseer, ktorý slúži ako detektor a 
naviac pri statickej pozícii sa postupne 
zvyšuje jeho dohľad. Novinkou je tu 
Gueen, totiž Oueen bola aj v prvom 
StarCrafte, ale táto kráľovná má s tou 
pôvodnou spoločný len názov. Gueen 
v druhom StarCrafte je totiž špeciálna 
jednotka Zergov, ktorá je vždy len 
jedna. Je to výborná bojová jednotka, 
ale má aj iné schopnosti. Dokáže 
postaviť tri špeciálne stavby, jedna z 
nich rozširuje hranice creepu, druhá je 
lacná obranná veža a treťou stavbou 
je detektor. Okrem toho dokáže liečiť 
zergské budovy a sama môže byť 
dvakrát vylepšená pomocou Up- 
gradeov. Z nových jednotiek je tu napr. 
Baneling, je to živá bomba, ktorá po 
explodovaní ešte okolo stojace jed- 
notky pokryje kyselinou. Zaujímavou 
jednotkou je Corruptor, ide o protivz- 
dušnú jednotku, ktorá infikuje nepri- 
ateľský stroj a zmení ho na statickú 
vežu. Dôležitou jednotkou Zergov 
bude pravdepodobne Roach, je to 
pozemná jednotka, ktorá sa sama 
rýchlo lieči a je pomerne odolná, takže 
bude slúžiť hlavne na úvodný rush, 
pretože na jej zlikvidovanie je potreb- 
ných niekoľko Marine vojakov. Na 
transport jednotiek slúžia podzemné 
tunely, ktoré stavajú Nydus worms. 


Najväčších zmien sa dostalo Protos- 

som. Dalo by sa až povedať, že 
neostal kameň na kameni. Na pozíciu 
prieskumníka sa najviac hodí Stalker, 
ktorý je rýchly a obdarený schop- 
nosťou blink. Táto schopnosť mu 
umožňuje teleportovať sa na krátke 
vzdialenosti a v boji tak zabíjať a ničiť 
pomalé jednotky nepriateľa. Zaují- 
mavou je jednotka Immortal, ťažko 
ozbrojená a opancierovaná, ktorá 
pokiaľ je pod silnou paľbou nepriateľa 
aktivuje ochranný štít. Colossus je 
novým bojovým robotom, ozbrojený je 
dvomi lasermi so špeciálnym zameri- 
avacím systémom. Okrem toho 
dokáže prekonávať terénne 
nerovnosti vďaka svojej výške a šty- 
rom nohám. Špecialitkou Protossov je 
Mothership, samozrejme môžete mať 
naraz len jednu a stojí veľké množstvo 
surovín. Je to najmocnejšia jednotka 
Protossov, ktorá má naviac disponuje 
tromi schopnosťami — Time Bomb, 
Planet Cracker a Cloak Field. Cloak 
Field slúži na ukrytie spriatelených jed- 
notiek a budov. Planet Cracker je sm- 
rtiaci lúč, ktorý ničí všetko, čo sa 
nachádza pod loďou. Time Bomb je 
rušivé pole, ktoré je vyvolané za 
účelom zníženia bojových a pohy- 
bových schopností nepriateľa, pričom 
trvá 8 sekúnd. 


Okrem týchto noviniek sú tu samozre- 
jme aj niektoré pôvodné jednotky, za 
Terranov obľúbený Siege tank či Bat- 
tlecruiser, ktorý sa tiež dočkal vylepše- 
nia svojho Yamato gunu, za Zergov 
samozrejme Zerlingovia, Hy- 
draliskovia a Mutaliskovia, no a za 
Protossov hlavne Zealoti, potom Dark 
a High Templar. Poslednou novinkou v 
hre, ktorú ešte spomeniem, sú zlaté 
kryštály, ktoré dávajú samozrejme viac 
surovín. 


Pozrieme sa ešte na samotné hranie. 


Každá z kampaní by mala obsahovať 
medzi 26 až 30 misiami, čo je podľa 
autorov približne 32 hodín hrania 
každej kampane. Keďže autori spra- 
covali zatiaľ hlavne len kampaň za 
Terranov, priblížime si teda túto kam- 
paň. Jej ústrednou postavou by mal 
byť starý známy Jim Raynor s nevy- 
bavenými účtami proti Arcturusovi 
Mengskovi. Začiatok by mal byť na 
planéte Mar Sara a boje by sa mali 
postupne presúvať aj na iné planéty. 
Na tie sa bude hráč presúvať na 
palube hviezdneho krížnika Hyperion. 
Na jeho palube bude hráč môcť komu- 
nikovať s posádkou a získavať tak 
rôzne tipy a informácie. Okrem toho 
bude za peniaze, ktoré získa za 
úspešne splnené misie nakupovať 
vylepšenia pre svoju armádu. Táto 
kampaň by mala obsahovať aj 
niekoľko vedľajších misií, ktoré ďalej 
rozvinú príbehovú líniu. Jednotlivé 
misie hráč nebude hrať v presne 
stanovenom poradí, ale mal by mať 
možnosť voľby, aj keď v konečnom 
dôsledku bude musieť odohrať všetky. 
Trochu sklamaním je informácia, 
podľa ktorej by mali byť v kampani za- 
komponované určité zlomové mo- 
menty, kedy sa bude musieť hráč 
rozhodnúť, avšak jeho voľba by ne- 
mala mať vplyv na koniec kampane. 
Podľa toho, čo teda zatiaľ vieme a čo 
sme mali možnosť vidieť na videách z 
hry, by malo ísť o dynamické boje. To 
by znamenalo v podstate misie v dížke 
štvrť až pol hodiny, čo odpovedá aj 
súčasnému trendu v niektorých 
stratégiách (napr. Command 8. Con- 
guer 4). 


Potenciál StarCraft 2 je veľký, dá sa 
povedať, že je to jedna z najočaká- 
vanejších hier celej histórie. Jeho 
ťažiskom bude samozrejme multi- 
player, ktorý sa po spustení bety stal 


novodobým fenoménom a už má 
svoju ligu a turnaje. Pre bežných 
hráčov by mala byť útechou informá- 
cia o vylepšenom Battle.nete, ktorý by 
si mal hráča pri pár úvodných hrách 
otestovať a následne podľa toho mu 
vyhľadávať rovnocenných súperov. 
Starosti trochu robia informácie o tom, 
že dokončená je v podstate len kam- 
paň za Terranov a ostatné sú len v 
konceptoch, čo vytvára špekulácie či 
rok stačí na dokončenie celej kam- 
pane. Nech už to je ako je, hráči už 
netrpezlivo čakajú na koniec roka, 
kedy dúfajme StarCraft 2 skutočne 
vyjde. 


Just Cause 2 
Platforma: PC, PS3, Xbox 3860 — Autor: Juraj "Duri" Dolniak. 


Maximálna voľnosť, free-running, mestská akcia... 
hovorte tomu akokoľvek. Dnešní hráči majú na 
videohry množstvo požiadaviek a štúdiá z rôznych 


kútov sveta sa predbiehajú, ktoré im skôr v danej 


prosbe vyhovie. Chce to tučnú peňaženku, zvučné 
meno a hlavne dobrú značku. 


Tou Just Cause nepochybne je, ba čo viac, šliape na päty 
svojmu vzoru, sérii Grand Theft Auto. Švédski autori z Av- 
alanche Studia sa po vydaní prvého dielu stali stredo- 
bodom pozornosti a aj populárny vydavateľ Eidos sa 
výrazne zviditeľnil. Spoločnými silami priniesli na trh pro- 
dukt veľmi zábavný, ktorý zaujal vydarenou paródiou na re- 
alitu a bezkonkurenčnou húževnatosťou Rica Rodrigueza. 
Boli prekonané zrejme všetky zákony fyziky, nemožné sa 
razom stalo pre nášho hlavného hrdinu každodennou ruti- 
nnou. Taký bol a aj stále je Just Cause. 


Čakanie na druhé pokračovanie neohrozeného agenta v 
obtiahnutej kombinéze sa pomaličky kráti a to je pravý čas 
na vydanie sľúbenej hrateľnej ukážky. Tá sa na stránkach 
Steamu vyhrieva už zopár dní a pre zvedavcov má 
pripravených hneď niekoľko Žolíkov. Ako som už naznačil, 
hlavná postava prvého dielu je opäť v nasadení a tentoraz 
má za úlohu zosadiť ostrovného diktátora. Špión Rodriguez 
dokáže naozajstné divy, oceníte ich najmä vo vzduchu. 
Čeľusť mi takmer odpadla, to čo sa zdá byť dokonca aj v 
našich najuletenejších predstavách nereálne, má Rico ako 
bežný tréning. Fantázii sa medze nekladú a to je v prípade 
Avalanchu len a len dobre! Nech sa tomu bránime stoj čo 
stoj, seriózny príbeh by nás pri Just Cause omrzel ešte 
skôr, než by sme zvolali radostné „Adios amigo!“. Tvorcovia 
si toho sú vedomí a opäť servírujú extrémne kúsky, ktoré 
si budete doslova užívať. Verte, s Ricom by ste nechceli 
nasadnúť do lietadla ani za svet. Veď kto by sa postaral o 
stroj v 2000 metrovej nadmorskej výške nehybne letiaci na 
zem, zatiaľ čo by si váš inštruktor už dávno voľne poletoval 
na padáku a vychutnával si ranný východ slnka? Nie, Rico 
nie je šialenec, skôr poriadny odvážlivec holdujúci extrém- 
nym športom. Vďaka pánu Bohu, všetko istí padák... 


Dosť bolo rozplývania sa nad akrobaciou, prejdime na pár 
konkrétnych prípadov. Vašim najvernejším kamarátom 
bude vystreľovacia kotva, ktorá funguje na jednoduchom 
princípe. Stačí, aby ste namierili na akýkoľvek objekt a Rico 
sa znenazdajky ocitne hoci aj v korune stromu. Výskok z 
auta, okamžité rozopnutie padáka (hlavný hrdina nosí na 
chrbte celé zásoby a použiť ich bude možné prakticky 


8 WVWW.HRAJMOBIL.SK 


kedykoľvek) a náhle prichytenie sa o vojenský vrtuľník vo 
vzduchu, aj v takýchto situáciách sa ocitneme. V rýchlosti 
zdrhnúť nepriateľom preskakovaním a vystreľovaním kotvy 
po strechách domov, hm, to už zaváňa superhrdinskou 
„výbavou“ podobnou tej Spideyho. Je tu ale aj opačná 
možnosť, za pomoci kotvy smiete pritiahnuť daný objekt k 
sebe. Medzi takéto interaktívne „predmety“ patria pre- 
dovšetkým postavy, ktoré lietajú vzduchom ako handrové 
bábky. Ďalej je k dispozícii priťahovanie rôznych výbušných 
sudov, debien, či balvanov. Vylepšená verzia kotvy dokáže 
pripnúť objekt o dopravný prostriedok. Aby ste naučili ne- 
jakého bastarda, že Ricovi sa neoplatí pliesť do cesty, 
môžete ho vziať na malú exkurziu. On má už vopred 
samozrejme rezervované miesto niekde na konci lana tiah- 
nutého autom (resp. helikoptérou :-). 


Páni (a istotne aj dámy) zo Švédska prekvapujú aj po 
stránke optimalizácie, ich počin si vedie viac než dobre aj 
na priemerných počítačových zostavách. Zakomponované 
efekty ohňa, vody alebo deštrukcie, na to všetko sme boli 
zvedaví od ohlásenia. Odpaľovať smiete celé lesy, vodné 
nádrže či stožiare a výbuchy sú doplnené parádnym 
ozvučením. Zabudnite na situácie z jednotky, keď ste sa 
rútili zoči-voči nejakej banálnej prekážke, ktorá sa po 
náraze ani nehla. Všetko totiž dopíňa precízny model 
poškodenia, autorov ale vystríham, aby sa do vydania ešte 
venovali deštrukcii áut. Takisto neočakávajte žiadne tupé 
obrázky pozadia v nízkom rozlíšení, kopce a príroda je plne 
trojrozmerná a pridáva na autentickom dojme. Ostrov 
ponúka niekoľko rozličných zákutí (ehm, teda presnejšie 
povedané obrích lokácií), z ktorých každé ohúri svojským 
prostredím. V diaľke sa črtajú zasnežené vrcholky hôr, z 
druhej strany sa pokocháte pohľadom na more a inde sa 
rozprestiera horúci piesok púšte. Do Just Cause 2 zafinan- 
covala zopár tisícok dolárov i spoločnosť Nvidia a tým si 
zabezpečila použitie PhysX a hranie na 3D okuliaroch. Viac 
grafických testov a celkových možností vám poodhalí re- 
cenzia, ktorú očakávajte na stránkach Hrajmobilu v 
priebehu nasledujúcich týždňov. 


Dosť bolo naivných predstáv, čo bude a nebude v druhom 
diely Just Cause. Väčšinu prvkov nám poodkryla de- 
moverzia, ktorá ale skončí skôr než sa nazdáme. Tridsať 
minútový limit, ktorý jej autori stanovili, totiž pri tak veľkej 
hre prejde ako voda a tak nám neostáva nič iné len čakať, 
čakať a ešte raz čakať. To už ale len zopár týždňov, keďže 
ku koncu marca vychádza plná verzia hry. Dovtedy sa pre- 
mávajte vo vozidlách, ničte čo vám sily stačia, proste trénu- 
jte na ten veľký deň, kedy sa značka Just Cause konečne 
vráti medzi nás, hráčov. 


# 
ModNation Racers 


Platforma: PS3 Autor: Roman "JC" Kadlec 

PlayStationy traste sa! Prichádza nostalgická závodná 
arkáda s rozkošnými aktérmi a veľkou možnosťou ed- 
itácie všetkého možného aj nemožného. Samotný 
názov síce vyzerá až príliš jednoducho, ale o tom v 
podstate ModNation Racers je — jednoduchá a 
zábavná hra. 

V roku pána 1994 sa na našich milovaných PC objavil titul 
Wacky Wheels. Pamätníci si určite spomínajú a nostalgickú 
slzu potláčajú — hrateľnosť špičková, zábava nemenej 
geniálna a to všetko vďaka jednoduchému konceptu, ktorý 
sa neskôr objavil v podobe rôznych Mario Kartov, Crash 
Bandicoot Nitro Kartov a ďalších kartových hier, čím sa 
viac-menej vytvoril úplne nový podžáner závodných titulov 
— kartovky. Karty, tie na 4 kolesách (strašné toto 
poslovenčovanie cudzích názvov) sa opäť vracajú práve v 
podobe ModNation Racers a s puncom Sony exkluzivity. 
Majitelia PSP a PS3 môžu oslavovať... 


Na prvý pohľad sa môže zdať celková koncepcia ModNa- 
tion Racers trochu „mimo“ aktuálneho trendu. Predsa len, 
kartovka v dobe, kedy všetci hrajú BioShocky, Mass Ef- 
fecty, Heavy Rainy, God of Wary, Call of Dutyy.... max- 
imálne tak v podobe sťahovateľného titulu pre Xbox Live 
Arcade alebo PlayStation Store. Sony však myslí aj na ca- 
sual hráčov a ich rozhodnutie spraviť plnohodnotnú a exk- 
luzívnu kartovku možno prirovnať k vydaniu Little Big 
Planet, čo je ďalšia nenáročná hra. Obecne, medzi LBP a 
ModNation Racers možno nájsť aj ďalšie spoločné prvky — 
postavičky v MNR vyzerajú ako čiastočne upravený Sack- 
Boy, k predobjednávkam sa dávajú špeciálne skiny (napr. 
God of War... kto si spomenul na SackBoya — Kratosa“?!) a 
v neposlednom rade je to veľký dôraz na online zložku a 
komunitu ako takú. S trochou nadsádzky by sa dalo 
povedať, že ModNation Racers je Little Big Planet na 4 
kolesách. Vyššie uvedené argumenty toto tvrdenie značne 
podporujú. 


Nech už je váš vzťah k online komunite akýkoľvek, Mod- 
Nation Racers vás do ničoho nenúti. V podstate hru ako 
celok možno rozdeliť do dvoch takmer rovnocenných 
zložiek — samotné závodenie a tvorba nového obsahu. 
Vytvoriť sa dá všetko, od editácie pretekárov (obrovské 
množstvo možností), cez dizajn motokár až po tvorbu resp. 
editáciu závodných tratí. Samotný editor je výborne 
spravený a užívateľsky priateľský — tvorba jednoduchej 
trate nezaberie viac ako 1 — 2 minúty. Samozrejme, pri 
zložitejších tratiach sa čas potrebný na ich vytvorenie 
zväčší, vo všeobecnosti sa však v editore výborne pracuje. 
Stačí načrtnúť základný tvar trate, upraviť výšku a šírku 


niektorých elementov a zvyšok (rôzne okolité objekty) už 
vygeneruje editor sám. V preview verzii sme vytvorili 
niekoľko tratí a treba uznať, že hlavný nástroj komunity 
nikoho neodradí. Práve naopak, možno aj tí lenivejší 
(medzi ktorých počítam aj seba) vytvoria nejakú trať a neb- 
udú iba pasívne pretekať. 


Nieže by vám niekto bránil pretekať. Závody sú zábavné, 
chytľavé a motivujúce — plnením rôznych úloh sa 
odomykajú nové časti oblečenia, ktoré možno použiť pri 
editácii pretekára a zároveň sa aj sprístupňujú nové trate 
a preteky. Podstatu tvorí mód kariéry, ale veľkej dôležitosti 
sa (logicky) teší aj online závodenie a celková podpora 
súťaživého ducha v rámci komunity. V preview verzii 
nebola online časť funkčná, nemôžeme teda popísať 
všetky detaily, ale okrem množstva štatistík sa dá hlasovať 
aj za najlepšie trate, pretekárov atd. Okrem online pretekov 
je k dispozícii aj split-screen, ktorý umožňuje závodiť až 4 
hráčom pri jednej PS3 — nostalgická slza z úvodu článku 
práve radostne dopadla na zem. PSP verzia logicky split- 
screen nebude mať, ale zvyšok by mal ostať prakticky to- 
tožný. Práve PSP je ideálnou platformou pre tento typ hier, 
ale poriadne sa „vyblbnúť“ pred veľkou TV má tiež svoje 
čaro. Ako sa hovorí, zmena je život. 


Ako už bolo spomenuté, podstatu hry pre jedného hráča 
tvorí kariéra. Pripravte sa na kratšie renderované filmy, 
ktoré premosťujú jednotlivé preteky — žijeme vo fiktívnom 
svete, kde majú závody svoje miesto na výslní a pretekári 
rozdávajú autogramy... aj na ukazováky. Mimochodom, 
herné „menu“ je zapracované do podoby špeciálnej arény, 
kde sa úspešne prelínajú online a offline zložka. Ako som 
už naznačil — samotné preteky sú jednoduché a zábavné, 
nevyžadujú vodičský preukaz a jediné požiadavky na hráča 
sú, aby bol schopný udržať káru na trati a to nie je nič 
zložité. Čiastočne to môžu sťažiť rôzne zbrane a power- 
upy, ktoré dramatizujú závody a pridávajú do hry prvok 
náhodnosti — milovníci kartoviek určite vedia čo očakávať 
a ostatní to pochopia po prvom závode. 


ModNation Racers nás v preview verzii príjemne prekva- 
pila. Niežeby sme nevedeli, čo od kartovky očakávať, ale 
čas rýchlo plynie, človek zabúda a herný zážitok vyprchá 
takmer okamžite. Oživenie spomienok na vlastnom hraní 
o toviac poteší — ModNation Racers síce nebude žiadnym 
„killer“ titulom, ale svojím dizajnom a veľkým dôrazom na 
online zložku resp. komunitu má šancu, aby sa úspešne 
zapísal do hráčskeho povedomia — úprimne, prajeme mu 
to. Predsa len, kedy sme naposledy hrali kvalitnú kar- 
tovku?! 

God of War 3 


Vystúpil som na Olymp, popritom som stihol nakopať 
množstvo božích zadkov a z celého výletu mám 
8 niekoľko trofejí v podobe utrhnutých hláv a vyškria- 
| baných očí. Nehovoriac o sprznení Afrodity, bolo to 
j príjemné oživenie od neustáleho masakrovania 
všetkého okolo. Som šialený? Áno, som Kratos, Boh 

NA vojny. 
A. 1 | Hlavnú otázku celej série God of War možno položiť v 
( Shakespearovskom duchu — Kratos, prečo si len Kratos? 
Celá zápletka je postavená práve na tom, ako Kratos 
„tiká“. Niečo sa rozobralo v prvých dvoch dieloch, v trojke 
11 hráčov čaká vyvrcholenie celej trilógie, ktoré určite 
/ nemohlo byť prezentované epickejšie. Pomsta. 
1! Jednoduchý motív a dlhá cesta na Olymp. Predtým, než 
| Zeus padne, je potrebné ešte vyrovnať si účty s ostatnými 
 Bohmi a ďalšími chudákmi, ktorí sa pripletú do cesty. Ich 

| smola. 


i 
B 

4 

% 


1 Od prvých sekúnd hrania sú jasné dve veci — God of War 
3 vyzerá skvelo. Toľko reklamované odrazy svetla na siet- 
nici Kratosových očí (argument, prečo nemôže byť GoW 
3 na Xbox 360) som si síce nevšimol, ale to čo som videl, 
ma presvedčilo o tom, že PlayStation 3 v sebe skrýva po- 
tenciál, ktorý dokáže využiť iba niekoľko hier — a rýchlok- 
vasky z iných platforiem to nie sú. Druhá vec je epickosť. 
Úvodná hodina je jednoducho jedna veľká jazda, ktorej 
značne sekunduje práve technické spracovanie. Výstup 
na Olymp za pomoci titánov je nielenže efektívny, ale aj 
efektný. Boje na titánovi sa striedajú s dynamickým hop- 
saním a in-game animáciami, pričom rozdiel medzi 
naskriptovanou sekvenciou a samotným hraním je rov- 
nako nespoznateľný ako v prípade Uncharted 2. Úvodná 
hodina sa netočí iba okolo titánov (hoci sú skutočne 
výborne spracovaní), ale aj okolo rôznych menších detai- 
lov, ktoré sú na prvý pohľad, najmä v porovnaní s mega- 
lomanskými stvoreniami, veľmi ľahko prehliadnuteľné. 
Číra akcia a adrenalín poháňaný rozburácaným motorom. 
Pokiaľ pán Golonka v súvislosti so slovenskými hokejis- 
tami spomínal, že „slovenský motor sa zahrieva pomaly“, 
tak v prípade God of War 3 je to čistá smršť hneď od za- 
čiatku. 


Po úvodnej hodine nastane mierne vytriezvenie z úvod- 
ného ošiaľu a celkové spomalenie tempa. Kratos sa opäť 
ocitne v podzemí z čoho vyplýva jeden dôležitý fakt — 
cesta späť na Olympus chvíľu potrvá. Treba však dodať, 
že cesta to bude zábavná a vydláždená krvou vašich 
nepriateľov (priestor pre šialený smiech, ha ha). Ono, 
prakticky každý, kto má so značkou God of War akúkoľvek 
| skúsenosť vie, čo čakať. Na prvý pohľad jednoduchý kon- 
cept sekania, búchania, skákania a kombinovania rôznych 
útokov sa vo výsledku pretaví do veľmi chytľavej 
| hrateľnosti. Spomínané kombá nie sú prehnane ťažké, 
prakticky stačí postláčať dve tlačítka a agonické tango v 
| rytme udávanom Kratosom môže začať. Ako sa hráč pre- 
| sekáva hlavnou kampaňou, sprístupňujú sa mu nové 
zbrane a iné užitočné artefakty (spomienky na bohov, 
najmä lampa je veľmi efektná! :) a zároveň si môže 
vylepšovať už získané vybavenie, čím si sprístupňuje nové 
útoky a kombá. Hovorím, základná premisa je skutočne 

jednoduchá a keď sa pozerám na 
výsledné hodnotenie, čudujem sa, od- 
kiaľ sa nabralo. 


Treba však uznať, že nový God of War 
je poriadne maso. Nie mäso, to je 
príliš civilizované vyjadrenie, ale maso 
v pravej surovej podobe. Opäť sa 
budem odvolávať na dynamiku celej 
hry, ktorá je ešte viac efektívna v bo- 
jových pasážach. V kombinácii s ani- 
máciami, výbornou grafikou a 
surovosťou ide o dokonalé kombo, 
ktoré posadí každého hráča na zadok 
a vyvolá nekonečný zástup otázok zo 
strany rodičov (GoW skutočne nepatrí 
do rúk deťom) a odporcov hier. Zatiaľ 
čo klasické sekanie a odtínanie hláv 
pôsobí v bojovej vrave tuctovo (Už ani 
cákanie krvi ničím neohúri), špeciálne 
kombo-dokončovacie údery potešia 
každých sadistov a možno vyvolajú 
menšiu nevoľnosť u ľudí so slabšími 
povahami. Grafické spracovanie je 
skutočne veľmi realistické a síce určite 
nikto nevidel živého kyklopa, tento fakt 
iba ťažko zníži nechutnosť a 
uveriteľnosť spracovania animácie pri 
vytrhávaní oka. A ešte ten zoom k 
tomu, aby bolo všetko pekne vidieť... 
Podobne labužnícke dokončovanie je 
pripravené prakticky pre každého 
aspoň trošku zaujímavého protivníka, 
plebs ostane na sucho. 


Akokoľvek sa to môže zdať z dotera- 
jšieho popisu neuveriteľné, God of 
War 3 je označovaný ako akčná ad- 
ventúra. A nie bezdôvodne. Myslím, že 
časť „akcia“ bola dostatočne zdôvod- 
nená v predchádzajúcich odstavcoch. 
VGOV 3 sa čiastočne k slovu dostanú 
aj pasáže, vyžadujúce aktívne zapoje- 
nie mozgových buniek — bez toho sa 


— i 
jednoducho hráč nepohne ďalej. Síce 
nejde o nič špeciálne zložité, ale počí- 
tajte aj s väčšími „zásekmi“ ako iba 
prepínač a dvere vedľa neho. Na celú 
adventúrnu vložku sa možno dívať 
dvoma spôsobmi — prvý prezentuje 
nesporný názor a Kratosa pasuje do 
úlohy vraždiacej mašiny (čo aj je), 
ktorá nemá čas sa zdržiavať s ne- 
jakým posúvaním kameňov resp. 
riešením iných problémov. Zbytočne to 
zdržuje od ďalšej zabíjačky a zástan- 
covia tohto názoru majú už určite 
pripravenú štatistickú informáciu o 
počte hláv, ktoré mohli lietať vzdu- 
chom v časovom rozmedzí, zabitom s 
používaním mozgu. Druhý názor 
samozrejme argumentuje oživením 
hrateľnosti a pozitívnym dopadom na 
hru ako celok, nakoľko nemôže byť 
pasovaná do kategórie tupá mlátička. 
Nech už sa radíte k hociktorej skupine, 
treba uznať, že akcia v God of War je 
bezchybná a akékoľvek prerušovanie 
je v prvom momente považované za 
rúhanie. Na margo logických častí — 
ich implementácia dáva zmysel a v 
celkovom kontexte nepôsobia „nasilu“. 


Technické spracovanie je jedným 
slovom bezchybné. Grafika dosahuje 
úrovne Uncharted 2 a veru, asi ju aj 
prekonáva. Animácie a spracovanie 
bojov som už chválil, pochválim však 
opäť — jednoducho treba, takéto niečo 
tu ešte nebolo. Bayonetta je 
nepochybne fajn, God of War však ide 
ešte ďalej. Nepochybne má na tom 
podiel aj vynikajúci soundtrack, ktorý 
v sebe strieda pokojné a akčné mo- 
menty a obecne sa svojou epickosťou 
vyrovná zvyšným zložkám. Celková 
chvála je značne postavená na vyrov- 
nanosti a výbornom skíbení jed- 


notlivých častí. Mnoho hier má ingre- 
diencie, ktoré značne vynikajú, avšak 
zvyšné kvalitatívne nestíhajú a trpí tým 
celý titul. God of War 3 je vybalanso- 
vaný zo všetkých strán a práve táto 
súhra zosilňuje celkový zážitok. Podľa 
nedávnych informácii zaberá GoW 3 
40GB na Blu-Ray disku — hra 
nevyžaduje inštaláciu a beží úplne bez 
problémov, hoci loadingu sa nevyh- 
neme. Mimochodom, na disku s hrou 
sa nachádza aj množstvo výborne 
spracovaných Making Of videí, čo je 
obsah, ktorý obvykle býva exkluzívne 
iba v špeciálnych a zberateľských edí- 
ciách. V prípade GoW 3 je však dos- 
tupný pre každého. 


Nostalgik by povedal, že hry už nie sú 
to, čo bývali. Že zlatý vek videohier je 
už dávno za nami. S oboma tvrdeni- 
ami sa dá súhlasiť. Keď sa však 
pozriem na rok 2010 — ešte nie sme 
ani v polovici marca a už sa nám v 
mechanikách točili jedinečné tituly ako 
Mass Effect 2, Heavy Rain a God of 
War 3. Pri pohľade na hry, ktoré nás 
ešte tento rok čakajú je jasné, že 
herný priemysel stále zažíva zlaté ob- 
dobie. Možno z iného hľadiska, ale 
výsledný zážitok je perfektný a o tom 
to je. Sú hry viac mainstreamové? Sú. 
Je to zlé? Na to nech si odpovie každý 
z vás. 


God of War 3 predstavuje po všetkých 
smeroch vyváženú a epickú jazdu. V 
podstate jednoduchá hrateľnosť je 
podporovaná chytľavosťou a výbornou 
audiovizuálnou prezentáciou. Kedy 
som mal naposledy radosť z 
neúspechu a následného opakovania 
danej pasáže? To už bolo veľmi 
dávno, každopádne v GoW 3 sa táto 
„diagnóza“ opäť objavila (až na pár 
výnimiek), rovnako aj chuť k opä- 
tovnému zahraniu hneď po dohratí. 
God of War 3 je jedinečný titul, ktorý 
definuje pojem moderná akcia a 
všetkým svojim konkurentom od- 
kazuje „Takto sa to robí!“. Pripravte sa 
na surový a krvavý masaker — výlet do 
starovekého Grécka bude stáť za to! 


P.S. Pozdravte odo mňa Afroditu. 


Platforma: 


O 
vlultiplayer: 
okalizácia: 

RECENZIA - a 
» Star Trek Online 


Platforma: PC Autor: Michal "MickTheMage" Nemec 


Čo si budeme klamať, naša moderná spoločnosť je 
založená na značkách — tovaroch, službách, ktoré bý- 
vajú zastrešené istým označením a majú svoju ob- 
"> chodnú hodnotu. I to najvnútornejšie umelecké 


€ vyjadrenie sa dá premeniť na zdroj zisku. Je to 


skrátka doba, v ktorej žijeme — doba komerčná. V nej 
] treba striehnuť a čakať, kedy nadíde ten správny čas, 
7 aby obchodníci so „značkami“ mohli prísť na trh s 

„s“ niečím, čo im zabezpečí ich nové Ferrari v garáži. Po 
M! „ uvedení najnovšieho filmu Star Trek nastal znova čas 
oživiť túto značku aj na monitoroch počítačov a to 
hneď vo forme online hry. 


fm Star Trek to mal vždy o niečo ťažšie ako istá nemenovaná 
"+ konkurencia, ťažšie na poli počítačových hier. Predsa len 
A da vo svojej híbke je to premýšľavejší materiál a nie klasický 

„úi mytologický príbeh (na druhej strane, ako dokázal J.J., nič 
nie je nemožné). Väčšina ľudí bola presvedčená, že Star 
Trek skrátka potrebuje príbeh, príbeh o lodi a jej posádke, 
ktorá sa dostáva do rôznych prekérnych situácií. Možno 
preto nevzniklo toľko kvalitných hier z tohto vesmíru, a tie 
skutočne kvalitné obvykle zapadajú prachom, ostávajúce 
len v spomienkach pamätníkov. Doba však praje online 


svetom prepravujúcich nás tam, kde sme už boli... 


Najhoršie, čo sa dá o hre povedať je, že má potenciál. Nie 
je smutnejšie vyjadrenie na adresu hry. Obvykle to totiž 
znamená problém kdesi na trase vývojár — hráč. Nemusí 
to nutne znamenať zlú hru, avšak na každom kroku vidíte 
potenciál, ktorý ostal nepremenený a o to viac to potom 
mrzí. Na druhej strane, pri online hre ešte nemusí byť nič 
| stratené a potenciál hry možno časom dokážu autori 
naplniť. Star Trek Online má rovnaký problém — zatiaľ ne- 
| naplnený potenciál. MMO hry však majú svoje problémy 
ako druh hier — po príbehovej stránke sú neuveriteľne 
povrchné, malé a nezaujímavé. Ako to teda ide celé dohro- 
mady so značkou akou je Star Trek? 


Začínate ako práporčík na lodi, ktorú napadli...borgovia. 
Niekedy si človek musí položiť otázku, čo by sa stalo, keby 
ktosi v minulosti borgov nevymyslel. Čo by si Star Trek 
počal bez ultimátnych, kedysi takmer nezničiteľných pro- 
tivníkov časom degradujúcich na štandardného protivníka. 
Táto časť hry má oboznámiť hráča so základmi celej hry, 
na jej konci rovnako dostane aj svojho prvého dôstojníka. 
Nečudujte sa, v MMO Star Trek môže byť aj práporčík 
kapitánom lode — hodnosti tu totiž slúžia ako alternatíva k 
„úrovniam“ v iných hrách. Získané body tak rovno rozdeľu- 
jete do vlastností vašej postavy a v momentne keď ich 
máte istý počet budete povýšení. Čím získavate prístup k 
ďalším vlastnostiam a samozrejme lepším typom lodí. 
Zlepšovanie vašej posádky funguje na podobnom 
princípe, akurát majú samostatný zdroj bodov, ktoré sú 
však pre všetkých členov posádky spoločné. Skôr než sa 
niekto opýta, áno aj členom vašej posádky môžete dávať 
mená, rovnako ako si ich upraviť k obrazu svojmu. Máte 
pre nich rovnaké možnosti tvorby, ako pri vytváraní vlast- 
ného avatara. Taktický, vedecký dôstojník, či inžinier voľba 
je len na vás — každé zameranie má trochu iné vlastnosti. 
Rovnaký rozptyl zameraní má aj vaša posádka, ktorá vám 

bude k úžitku nie len na pozemných 
misiách (pokiaľ hráte sólo), ale pridáva 
aj špeciálne vlastnosti vašej lodi. 


Zásadný problém Star Treku Online 
tak leží práve v bojoch, pretože je to v 
podstate jediná náplň hry. Star Trek, 
ne-Star Trek bude sa bojovať na 
všetkých frontoch a vždy rovnako. A 
rovnako je kameň úrazu, rovnako 
vedie k stereotypu a stereotyp k 
nechuti pokračovať v hre ďalej. 
Obzvlášť keď je hra stále celkom 
nedoladená a obsahuje chrobáky 
rôznych druhov — občas sa ešte stane, 
že sa vám nepodarí dokončiť misia 
(zrušiť a znova), prípadne misiu 
dokončíte, zoberiete odmenu, ale 
namiesto misie novej zistíte, že musíte 
ísť ešte raz tú istú — chybička, ale 
aspoň si človek vyberie znovu 
odmenu :-). Stále tu hovorím o bojoch, 
ale na začiatku som spomenul i poten- 
ciál. Ak si milí čitateľ už trochu 
znechutený, sú to presne pocity, ktoré 
som zažíval aj ja. Lenže potom sa na 
chvíľu objavil potenciál — diplomatické 
misie, odhaľovanie sabotáží, či 
prieskum vesmíru. Háčik je v tom, že 
týchto nebojových misií je veľmi mále 
— vzhľadom na to, že sa jedná o MMO 
hru, patrilo by sa dodať — zatiaľ. 
Zároveň sa modliť, aby to autori 
čoskoro napravili. Lenže nebol by v 
tom zakopaný pes, keby to nebola 
MMO hra. Bohužiaľ k prieskumným 
misiám treba dodať, že sa ich veľká 
väčšina tiež končí bojom. Boj vo ves- 
míre je lahodný a zábavný, trochu 
pripomína Starfleet Command. Avšak 
ak je vašou úlohou vždy zlikvidovať x 
počet vín protivníkov, začne to byť 
ťažká nuda a frustrácia. Keby som 
nebol recenzentom, tak o výsad- 


"kových misiách radšej taktne pomlčím. 


Je fajn, že máte vlastnú posádku, 
lenže čo z toho, keď ich inteligencia je 
vo väčšine prípadov na bode mrazu. 
Samozrejme, keď potrebujete tak 
pomôžu, doliečujú vás, dopíňajú štít 
atď. Avšak ak im dáte niečo do inven- 
tára, tak sú to schopní použiť aj v mo- 
mente keď to nepotrebujú, nehovoriac 
o tej úžasnej schopnosti zaseknúť sa 
v nejakej jame — nestáva sa to síce 
často, ale keď sa tak stane, je to o to 
nepríjemnejšie. Horšie sú snáď na tom 
už len vaši protivníci. Nelogicky 
naskladaný v mapách, v skupinkách, 
ktoré čakajú až ich napadnete a vys- 
trieľate. Tí čo niekedy hrali hru od 
spoločnosti Cryptic, budú mať ešte 
jasnejšiu predstavu, ako to vyzerá. 
Vymeňte práporčíkov a kapitánov za 
super hrdinov a ste doma — v meste 
hrdinov. 


Heghlu meH GaG jajvam... 


Pravda, netuším, či je dnes dobrý deň 
na smrť, avšak druhou stranou kon- 
fliktu, za ktorú sa dá momentálne Star 
Trek Online hrať je Klingonská ríša. 
Celá hra za Klingona je prakticky za- 
ložená na PvP a zmyslom úloh, ktoré 
hráč dostáva je buď umierať alebo 
víťaziť. Áno, čítate dobre — zadaná 
úloha spočíva v tom, že v boji umriete 
25-krát, neskôr 50-krát, či prípadne 
zvíťazíte x-krát. Napísať, že PvP je 
nezábavná a nudná, asi by som kla- 
mal — ako vo väčšine podobných hier 
záleží na ľuďoch, ktorí sa stretnú na 
jednej PvP mape. Rozdiel pocítite 
okamžite. Ak sa každý z tímu po mape 
pohybuje individuálne a protivník je 
skoordinovaný, nemáte najmenšiu 
šancu na výhru. To platí nielen na 


zemi, ale aj vo vesmíre. 


Pri hre za Federáciu máte výhodu 
otvoreného vesmíru, môžete si plniť 
misie, ktoré vám najviac vyhovujú a 
prakticky ste obmedzený len výškou 
svojej hodnosti. Zatiaľ čo v prípade 
Klingonskej ríše veľa alternatívneho 
obsahu nenájdete. Pre poriadok by sa 
možno patrilo dodať, že sa chystá 
obsah aj pre Klingonov, avšak v mo- 
mente písania recenzie ešte nebol k 
dispozícii, a tak celá klingosnká časť 
pôsobila ešte viac ako beta verzia, než 
časť federálna. Pritom autori hry 
sľubujú v rozhovoroch hory-doly, ktoré 
znejú zaujímavo a mohli by sa celkom 
páčiť. Lenže kto dnes naletí sladkým 
sľubom. Výsledky sú to, čo nás zau- 
jíma a výsledky sú v tento moment 
rozpačité. 


Star Trek Online je totiž MMO hra, pri 
ktorej som vydržal doposiaľ najdlhšie 
— a nejakú chvíľu u nej ešte vydržím. 
Už len pre ten pocit...okrem toho, 
možno pomáha i fakt, že STO je 
trochu casual. Človek príde, chvíľu si 
zahrá a keď ho to začne otravovať hru 
vypne a ide ďalej. 


HODNOTENIE 
Platforma: PC 6 — m) 
Výrobca: Cryptic 
Distribútor: Atari 
Multiplayer:  MMORPG 
Lokalizácia: Nie 

RECENZIA 


Battlefield: Bad Company 2 


Platforma: Xbox360 Autor: Branislav "chinaski" Hujo 


Na úvod malá hádanka, je to zelené, nebezpečné, má 
to zmysel pre čierny humor, osem nôh, osem rúk, 4 
hlavy a jeden mozog, čo je to? TÍ čo tipovali, že sa 
jedná o svojrázne družstvo 222. práporu s názvom B 
Company, majú bezvýznamný plusový bod. A mimo- 
chodom dnes má ten mozog k užívaniu Sgt. Redford. 


Ak ste si podobne ako my mysleli, že štyria chlapci, 
ktorými sa U(ltra)S(uper) Army príliš nechváli si už dnes 
po úspešne splnenej misii z prvého dielu užívajú svoje 
„poctivo“ nadobudnuté zlato niekde v Karibiku, poriadne 
ste sa mýlili. Do Karibiku sa chlapci možno pozrú, ale v 
rámci dovolenky to nebude. Ale nepredbiehajme. 


Začnime pekne od plávajúcej podlahy. Kde bolo tam bolo, 
pred mnohými diktátorskými režimami a ešte dlhšími čaka- 
niami trnavských fanúšikov na titul, bola jedna druhá sve- 
tová vojna, v ktorej tí dobrí (rozumej Ultra Super) vysvetlili 
tým zlým (rozumej ryžojedom), že zhadzovať lietadlami 
bomby na ich mierumilovne odparkované vojnové lode sa 
nevypláca. Lenže ešte predtým ako istá Enola Gay, alias 
B29 urobila z Hirošimy „hadr“ japonskí inžinieri vymysleli 
niečo, čo sa vcelku dosť podobalo nákladu spomínanej 
Enoly. Bystrí americkí Coca Colou a zemiakmi odchovaní 
mládenci však ich strašlivé tajomstvo odhalili a podujali sa 
pod názvom Aurora podniknúť operáciu, ktorá mala použi- 
tie tajomnej zbrane zabrániť. Že prečo tu vám, štyrikrát v 
Normandii vylodeným a trikrát triumfálne vlajku nad Re- 
ichstagom vztyčujúcim veteránom, meliem o druhej sve- 
tovej vojne, keď s chlapcami z B-Company vtedy ešte ich 
otcovia len obcikávali ploty? Nuž preto milá militantná 
mládež, že úvodná misia Bad Company 2 sa odohráva 
práve za druhej svetovej na jednom z japonských ostro- 
vov, kde sa štvorčlenná jednotka po stretnutí s informá- 
torom pokúsi spomínanú superzbraň minimálne vyradiť z 
prevádzky. Asi vám však ani netreba veľmi napovedať, že 
sa niečo kardinálne poser...kazí a misia končí..., no veď 
vlastne nechajte sa prekvapiť. 


Ale nie je všetkým dňom a ničivým zbraniam koniec. Po 
zhruba polstoročnom oddychu sa zrazu hrozba zbrane 
(ktorá je tentokrát už v rukách Rusov) opäť vynára a 
môžete (opäť) hádať, kto to má všetko naprávať. Áno je 
to tak, Marlowe, Haggard, Sweetwater a Redford na 
scénu. Vitajte v Bad Company 2. Dej (a nielen ten), ako 
máte sami možnosť čítať, nie je ničím originálny. Rusi 
(zasa raz) chcú ovládnuť svet (rozumej Ameriku, inak by 
to bolo amíkom jedno, pravda ak by zasa náhodou 
nepadlo pár bômb aj na mierumilovné lode hliadkujúce pri 
Hawaji) a vy im vtom musíte nejak zabrániť. Mimochodom 
celkom by ma zaujímali pocity ruských hráčov, ktorí 
chudáci musia už snáď po stý krát bojovať proti ich 
matičke rusi a tváriť sa pri tom hrdinsky. Aby som ale neod- 
bočoval, určite si pamätáte prvý diel Bad Company, jedna 
východoeurópska, silne proruská krajina, takmer úplná 
sloboda pohybu a váš respawn po zabití, čo najbližšie k 
nepriateľovi. Nuž na všetko toto v dvojke zabudnite. Do 
kancelárií švédskych DICE, totiž zrejme vstúpila silná ruka 
(no možno skôr noha, ale neznelo to tak drsne) vydavateľa 
ZEAa povedala (odkedy ruky rozprávajú?): „Chlapci prvý 

diel bol super, ale druhý diel bude iný, 
chceme, aby vyzeral ako Modern War- 
fare 2, ale samozrejme nesmie to tak 
navonok vyzerať.“ No a chlapci z 
DICE splnili čo svojmu distribútorovi 


na očiach videli. 


Dvojka BC je teda prakticky úplne 
novou hrou a jediné čo ju spája so 
svojim predchodcom je ústredná 
štvorica hrdinov, ktorí svoje zadky 
zasa raz dostali tam, kde ani oni sami 
nechceli. Ako to teda vlastne teraz 
vyzerá? No nebojte sa, nie je to nič 
hrozné, predsa len ani to MW2 nebol 
až taký odpad :o) Voľnosť pohybu síce 
vystriedala koridorová linearita, ale 
väčšinou máte aspoň na výber či sak 
nepriateľovi dostanete priamo po 
ceste (kde vás samozrejme privíta 
olovom a chlebom), alebo to skúsite 
obísť cez budovy, prípadne poza ne. 
Na budovy ale opäť pozor. Pár striel 
konštruovaných z nejakého prierazne- 
jšieho materiálu a z murovanej 
chalúpky vám ostane len kopa prachu 
a zbytočné splátky na hypotéku. Autori 
sa chvália, že deštrukčný systém 
prešiel výraznými zmenami k lep- 
šiemu, ale pravdupovediac v single 
plaveri si toho ani nevšimnete.Čo si 
ale všimnete určite, je využívanie 
skriptov. Nie je to síce až také do očí 
bijúce ako u konkurencie, ale nejaké 
to budovanie atmosféry a pár menších 
wow zážitkov vám tieto vývojárske 
barličky prinesú. Osobne mi to vôbec 
nevadilo, naopak som si väčšinu z 
nich užíval. Vlastne tak ako celú hru. 
Tá vás síce vedie za ručičku ako stra- 
chom pokakaného predškoláčika 
prvýkrát do školy, takže nejaká 
možnosť čo i len maličkého zaseknu- 
tia je nulová, ale dynamickosť akcie 


vás nenechá rozmýšľať nad tým, že 
prekročením nejakého neviditeľného 
bodu hentam pri tých drevách spustí 


prvú vlnu nepriateľov. 


Bohužiaľ nie všetko sa dá prehliadnuť 
len tak jednoducho. Veľkú inšpiráciu u 
konkurencie (loading obrazovky v 
podobe satelitných máp, plno skriptov, 
linearita) už som spomínal, to by sa 
dalo prežiť, bohužiaľ mi značne vadilo, 
že DICE prebrali aj také veci, ako sú 
skoky v príbehu, raz tam, raz onam a 
jeho celkovú necelistvosť. V MW2 to 
ešte ako tak fungovalo, v BC2 to však 
má za následok to, že častokrát 
jednoducho neviete prečo ste teraz 
práve tam kde ste, prečo máte robiť to, 
čo máte robiť a hlavne PREČO sa 
akoby náhodou objavíte v meste, na 
ktorom si zlý ruský geroj skúša účinok 
vyššie spomínanej zbrane Made in 
Japan. Našťastie veľa situácií 
zachraňuje naša podarená jednotka a 
jej jednotliví členovia. Čierny humor 
(ale aj ten úplne obyčajný) k tejto sérii 
neodmysliteľne patria a ani teraz tomu 
nebude inak. Mal som síce pocit, že 
vtipy už nie sú vypointované až tak, 
ako v jednotke, ale niekedy sa 
jednoducho neudržíte a vaša drsná ru- 
sobijná grimasa sa zmení na široký 
úsmev. (Presviedčanie Haggarda, že 
vlasť je potrebné brániť už kvôli cheer- 
leaderkám Dallasu Cowboys ma 
dostalo do kolien, God save the cheer- 
leaders). Priznám sa, že hoci príbeh 
niekedy, hlavne v strednej časti, stráca 
dych, práve títo štyria chlapíci + ich 
nový externý kolega v podobe 
ružovozmýšlajúceho komunistického 
hipíka tváriaceho sa ako pilot Black- 
Hawku ma dokázali udržať pri TV v 
stave, že som sa nenudil. Jednoducho 


nech sa Call of Duty nehnevá, ale ich 
Soapovia a Roachovia, na Marlowa, 
Haggarda, Sweetwatera a seržanta 
Redforda, čo sa týka charizmy nemajú 
ani zďaleka. Nebudem klamať, keď 
poviem, že byť v zlej spoločnosti je 
sranda. Len škoda, že hre sem tam 
tvorcovia hádžu polená pod nohy. 
Napríklad vyslovene tupou Al nepri- 
ateľov, ktorí navyše trpia „hollywood- 
skym“ syndrómom (to znamená, že sa 
zosunú k zemi simulujúc smrť, aj keď 
im guľka preletí 20 centimetrov od 
hlavy). Celkovo to potom vyzerá ako 
na hojdačke, keď sa najprv hrešiac 
trápite s bandou tupých hláv s ruským 
prízvukom, aby vás následne dostal 
do extázy nádherný súboj s dvoma 
Cobrami (dobre tak to možno neboli 
Cobry, ale keď po mne niekto páli 
všetkými dostupnými  palubnými 
zbraňami na ŠPZ a typ stroja ne- 
hľadím). Vynikajúci nápad bola aj 
misia, akoby vystrihnutá z filmu Deň 
potom, kedy ste sa v nízkej teplote 
museli po vonku pohybovať od jed- 
ného domčeku s ohňom k druhému. 
Bohužiaľ potom opäť príde akýsi útlm 
a všetko sa zasa rozbehne až v zá- 
vere, z ktorého adrenalín len tak prýšti. 


Ale aby som sa zasa len nesťažoval a 
nestaval prvý diel na piedestál, min- 
imálne v jednej veci sa dvojka po- 
sunula ďalej. Rozmanitosť prostredia 
je omnoho väčšia. Oproti jednotvárnej 
krajine v jednotke sa tentokrát pozriete 
na mrazivú Čukotku, do pralesa 
niekde v Chile, cudzie pre vás 
neostanú ani končiare Ánd, aby ste sa 
cez púšť Atacama (áno to je tá čo sa 
na nej jazdí Dakar) dostali až do 
zničenej juhoamerickej metropoly. Len 
ma troška mrzelo, že som sa po týchto 
(aj na xboxe) nádherne vyobrazených 
scenériách často nemohol povoziť ži- 
adnym dopravným prostriedkom, ale 
musel som si ich (zrejme v rámci 

poznávacích zájazdov) odšlapať pešo. 
Teda niežeby sa v celej hre nevysky- 
tovali žiadne približovadlá, ale oproti 
(ach jaj zasa raz to porovnávam) pred- 
chádzajúcemu dielu, kde prakticky 
pred každým domom stálo jedno auto, 
je tu vozidiel poskromnejšie. Možno to 
chceli tvorcovia trocha vykompenzo- 
vať vrtuľníkovými časťami, v ktorých 
sa ujmete pozície palubného strelca, 
ale to je od doby, čo sa podobná akcia 
objavila v Delta Force: Black Hawk 
Down už celkom prevarené klišé. A 
klišé je asi to najčastejšie, čo vás bude 
celou hrou sprevádzať. Oproti jed- 
notke tu nenájdete jediný originálny 
prvok. Dokonca niektoré vymizli. 
Zabudnite na pichanie si liečivých in- 
jekcií, alebo na opravovanie vozidiel 
vítačkou. V single playeri nič také 
nenájdete. Hra sa výrazne 
zjednodušila a snaží sa zapôsobiť na 
čo najväčšie publikum. To jej samozre- 
jme nikto nemôže mať za zlé, ale spô- 
sob, ktorý zvolili autori, teda nahádzať 
všetky známe akčné scény z ostat- 
ných hier do kotlíka, troška prevariť, 
premiešať a následne ponúknuť, ne- 
musí vyhovovať všetkým. 


HODNOTENIE 2) 
Platformy: PC,PS3,X360 
Výrobca: DICE 
Distribútor: EA 
Multiplayer: áno 
Lokalizácia: Nie 

Napriek tomu však musím skonštato- 
vať, že som sa pri Bad Company 2 
tých zhruba 8-9 hodín, ktoré vám bude 
dokončenie hry trvať na strednej obti- 
ažnosti, bavil. Možno nie kráľovsky, 
ani viac, ako pri iných hrách, ale nuda 
nehrozí. A naviac som vedel, že to 
všetko je len predkrm. Hlavný chod je 
predsa len multiplayer, ale o tom až v 
ďalšej recenzii. 

Napoleon: Total War 


- Platforma: PC Autor: Juraj "Duri" Dolniak 
ii „Cisár Francúzov“ si vydláždil cestu už aj k PC 
hráčom a to najmä k fanúšikom nestarnúcej ťahovej 
stratégie držiacej sa aj po rokoch na pomyselnej 
špičke svojho žánru. Tentoraz si jej tvorcovia vzali na 
mušku osobnosť, ktorá výrazne ovplyvnila európske 
dejiny. Napoleon Bonaparte sa vracia, aby rozpútal 
ďalšiu vojnu. Totálnu vojnu! 


RECENZIA „s 


a "žia, 


Hoci nie som bohvieakým zapáleným stratégom a séria 
Total War sa mi doposiaľ úspešne vyhýbala, históriu 
Napoleona, predovšetkým jeho úspešné európske a sčasti 
i africké ťaženia, som doslova hltal kúsok po kúsku. Jeho 
premysleným stratégiám po dlhé roky nevedela odolať ži- 
adna mocnosť, ak si Napoleon stanovil svoj cieľ, za každú 
cenu ho musel získať. Teraz nám dáva Sega v spolupráci 
s CA okúsiť, ako sa s dotieravým Rakúskom, Sardíniou, 
či Egyptom, popasujú PC hráči. Času na to mali pomerne 
málo, aktuálne recenzovaný diel Total War prichádza už 
po roku od vydania Empire. Stihli tvorcovia vybrúsiť svoj 
počin tak majstrovsky, ako tomu bolo pri predchádzajúcich 
častiach? Rozšírili alebo naopak orezali hráčom možnosti 
volieb? Čítajte pozorne, všetko sa totiž dozviete z našej 
recenzie. 


Napoleon: Total War sa na prvý pohľad javí ako plnohod- 
notný diel úspešnej série, cena hry a celkový „boom“ okolo 
nej tomu nasvedčujú. V skutočnosti sa ale jedná o stand- 
| alone datadisk k predošlému Empire: Total War. Veľká 
vrava pred vydaním však bola oprávnená. Keď sa do 
niečoho pustí Creative Assembly, zvyčajne je titul odsú- 
dený na úspech (s výnimkou Stormrise, samozrejme). A 
keď sa autori takého Shoguna či Medieval pustia do prác 
na hre s tematikou Napoleona, tisícky strategických a de- 
jepisných nadšencov sa nemôžu upierať zrakmi inam, než 
na priebeh tvorby hry. 


Príbeh nás zavedie do 18. storočia, kde sa zhostíme vlády 
nad vtedajšou európskou veľmocou, Francúzskom. Vojny 
a dobývanie ostatných krajov sledujeme prostredníctvom 
štyroch kampaní a jednej navyše (ktorá má s Napoleonom 
málo spoločné), a to kampaň za Koalíciu. Hlavná štvorica 
nás vezme do Francúzska, Egypta, Waterloo a do ostatnej 
Európy, kde na čele s Napoleonom všetko plienime a zabí- 
jame. Do boja vykročíme so zástupmi vojsk, kde sa nájde 
jazda, delostrelectvo, vojaci opatrení puškami, či samotný 
generál. Druhou možnosťou je vyriešiť spory diplomat- 
ickou cestou. Okolitým štátom totiž nemusíte hneď vyh- 
lásiť vojnu, môžete sa s nimi spojiť alebo dohodnúť. 
Taktiež dobývanie miest máte k dispozícii ovplyvniť, jeho 
1) Úplným vyrabovaním si znížite množstvo odvodov, no na 
1! druhej strane si výrazne finančne prilepšíte. Naopak in- 
| vestovaním do opráv spôsobených bojmi a rozvoja 
rôznych aktivít pre obyvateľstvo, sa vám kasa bude 
| naplňovať v pravidelných intervaloch a aj obyvatelia os- 
tanú spokojnejší. 


Prv, než sa stretnete zoči-voči s nepriateľom, musíte 
zabezpečiť situáciu vo vašom štáte, ako aj vojsko, ktoré 
naňho vyšlete. To všetko samozrejme riadite z dávno 
A zabehnutej „riadiacej“ mapy, ktorá ostala bezo zmeny. 

Odtiaľ rozkazujete, čo sa kde vy- 
buduje, aké hliadky sa dajú vyrobiť a 
samozrejme, akou cestou sa vydáte 
na boj. 


Pokiaľ z nejakého záhadného dôvodu 
nemáte záujem prechádzať kampaň, 
ale aj tak sa túžite dostať na bojové 
polia pri Trafalgáre, Slavkove, či 
Drážďanoch, hra vám vyhovie. Režim 
„Napoleonove bitky“ totiž ponúka 
temer každé významnejšie ťaženie, 
ktoré je doplnené Napoleonovým ko- 
mentárom. Vystríha vás pred blížiacou 
sa hliadkou, alebo vám rovno naznačí, 
že zabitie nepriateľského generála 
znamená pre jeho vojakov zdrvujúcu 
skutočnosť. Ďalej máte k dispozícii 
avizovanú kampaň za Koalíciu, kde si 
vyberiete jeden zo štyroch voliteľných 
štátov a príbeh sa odvíja nezávisle od 
francúzskej situácie. Nakoniec si 
môžete zahrať tzv. „Voľnú bitku“, ktorá 
vám dá na výber niekoľko krajín. 
Budete si môcť taktiež zvoliť, či pôjde 
o bitku na mori, súši, alebo o 
obliehanie mesta. 


Trošku ma zamrzela Al protivníkov, 
ktorí občas reagujú na stret s 
hráčovými vojakmi dosť divne. Buď na 
vašu prítomnosť najprv ani 
nezareagujú alebo sú naopak premú- 
dri a o vašej pozícii vedia dopredu. 
Tým pádom sa aj na prvý pohľad 
krásny stealth prienik jazdou zozadu, 
mení v rutinný boj. Myslenie umelej in- 
teligencie ale pôsobí prirodzene, 
každá jednotka rozhoduje, čo vykoná. 
Či sa dá na zbabelý útek alebo bude 
bojovať až do posledného muža, to už 
záleží len a len od nej, resp. od vášho 
nátlaku. Ak patríte k fajnšmekrom, 
ktorí majú porazenie počítačom ri- 


adeného vojska v malíčku, môžete sa 
pustiť do o čosi náročnejšej úlohy. Na 
internete si totiž smiete nájsť hráča, 
ktorý by sa proti vám postavil. Os- 
viežením Total War série to istotne je, 
keďže ťahy online súpera nemáte 
možnosť odhadnúť a môžu sa výrazne 
líšiť od taktiky PC. K online hre neod- 
mysliteľne patrí i multiplayerová 
zložka, v ktorej si vyberiete, či sa s 
protihráčom stretnete na súši alebo 
mori. 


Čo musím vyzdvihnúť do nebies, je 
ozvučenie. Nádherné orchestrálne 
motívy mi znejú v ušiach doteraz, 
majú tú pravú „armádnu atmosféru“ a 
hráčom doslova dobíjajú energiu. Za 
kvalitným ozvučením samozrejme 
nezaostáva ani grafické spracovanie, 
ktoré hodnotením taktiež kladne, aj 
napriek tomu, že sme sa od minulého 
dielu výrazných zmien nedočkali. Ten- 
toraz sa ale na náročné hardwarové 
požiadavky sťažovať nemôžeme, 
nakoľko si hra sama udá, aké nastave- 
nia sú pre daný počítač vhodné. Ne- 
malo by sa teda stať, že s 
nastaveniami prestrelíte. Pokiaľ totiž 
nedisponujete poriadne silným žŽele- 
zom, ktoré by vyhovovalo vysokým 
textúram, či objektom, možnosť nas- 
taviť najvyššie detaily sa jednoducho 
zablokuje. Modely vojakov sú plne tro- 
jrozmerné a vďaka zoomovaniu na 
terén si môžete vašich nepriateľov, či 
spojencov obzrieť do posledného de- 
tailu a vidieť, ako si práve prebíjajú 
zbraň, či naplňujú delo pušných pra- 
chom. 


Napoleon: Total War na mňa zapôso- 
bilo. Vďaka niekoľkým doplnkom a 
parádnemu ozvučeniu som sa cítil 


akoby som práve velil reálnemu vo- 
jsku, ktoré netrpezlivo vyčkáva, kedy 
mu už konečne vydám rozkaz 
rozprášiť nepriateľské jednotky v di- 
aľke. Netreba sa však uponáhľať, pre- 
tože hráč ani nevie ako a počítačom 
riadení vojaci ho roznesú na kopytách 
(ktorých smie po novom nahradiť on- 
line hráč). Nebyť mierne chaotickej 
umelej inteligencie a malému počtu 
nových prvkov, boli by sme ešte o 
niečo spokojnejší. Napriek tomu, 
vynikajúci datadisk! 


HODNOTENIE g 

Platforma: PC 

Výrobca: Creative Assembly || ša v 
Distribútor: SEGA A A 
Multiplayer: áno o) 
Lokalizácia: ánol/| — Prúd 

White Knight Chronicles 


Platforma: PS3 Autor: Roman "JC" Kadlec 


Jeden základný fakt na úvod recenzie — áno, JRPG sú 
iné a svojim spôsobom "divné". To však neznamená, 
že sú zlé. Podobne ako vo všetkých žánroch sa nájdu 
geniálne tituly, nepodarky a niekto musí zaplniť aj 
šedú zónu priemeru. White Knight Chronicles logicky 
bude spadať do jednej z týchto kategórií. Ktorej? 


JRPG sú veľmi špecifickým materiálom, v podstate ako 
čokoľvek z východnej kultúry. Manga, anime, (tvrdšie veci 
zámerne vynecháme, od toho tu máme reportáže jednej 
nemenovanej TV :).... jednoducho v Ázii hodiny tikajú inak 
ako u nás. Nie, že by to bol problém — očividne si vieme 
obľúbiť ich umenie a kultúru a oboje oslavujeme aj v našej 
malej krajine v podobe festivalov [skrytá reklama] Ani- 
meShow resp. Comics Salon [/skrytá reklama]. V prípade 
JRPG možno hovoriť o prakticky stabilizovanom hernom 
žánri, ktorému celosvetovú popularitu zabezpečila značka 
Final Fantasy. Avšak - nie každé JRPG je automaticky výs- 
tavným artiklom ala FF VII, preto sa pozrime, čo trápi 
White Knight Chronicles... 


Kde bolo tam bolo, za východnými horami a dolami exis- 
tovalo jedno kráľovstvo, ktorému vládol spravodlivý kráľ. 
Kráľ však bol nešťastný, jeho dcéra neprehovorila už 
niekoľko rokov... neprehovorila od tej tragickej nehody. Aby 
bola zápletka zaujímavejšia, tak sa na scéne objaví 
tajomné proroctvo, chrabrý mladík, hlavný hrdina/hrdinka, 
škaredý záporňák a tajomný tulák. Volajme ho Aragorn. 
Kto si WKCH zahrá, pochopí. Predchádzajúci odstavec 
som ukončil všehovoriacim naznačovaním „ide sa kritizo- 
vať“ — príbeh medzi nedostatky zaradiť nemusíme. Ono, 
celková premisa je príjemná, Aragorn a jeho partia divných 
dobrodruhov putujú letom svetom, aby zachránili 
princeznú a do toho sa odkrýva zopár podstatných i 
nepodstatných detailov. Principiálne je všetko v poriadku 
a ani prostosť príbehu nijako nekazí celkový dojem. Avšak, 
prvým problémom je prezentácia. Autori totiž zvolili veľmi 
nevďačný systém strihu a celkového štýlu „hrania“ virtuál- 
nych postáv. 


V praxi to vyzerá nasledovne: nálet kamery na postavu, 
strih, „princezná neprehovorila už dlhé roky“, pauza, strih 
na inú postavu, „bodaj by len prehovorila!“. Dialóg sa 
podobným spôsobom prestrihá až ku koncu a kamera odli- 
eta ďalej. Obrazovka otemnie, opäť sa rozsvieti, iná scéna, 
kamera nálet, strih, časť dialógu, strih, časť dialógu, 
pričom treba dodať, že prechody medzi jednotlivými ve- 
tami sú neskutočne zdíhavé. Človek by si povedal, že je 
svedkom dramatického divadla oslavy spánku, čo by 
samo o sebe nebolo zle, ale v takomto štýle hry? Atmos- 
fére nepomáha ani prispôsobenie pohybu pier ázijskej 
verzii, čo v kombinácii s anglickým dabingom vyzerá 
niekedy vtipne a kazí celkový dojem. Ide však o najmenší 
zo zádrhelov v otázke prezentácie príbehu. Samozrejme, 
názor na cutscény je čisto subjektívny a niekomu bude 
možno použitý štýl vyhovovať — obávam sa však, že 
väčšina bude skôr stonať a využije možnosť ich úplne 
preskočiť. Aby som to celé opätovne zhrnul, príbehové 
vsuvky majú nezáživný strih a spracovanie, divné tempo 
dabingu a rozhovorov ako takých. Sem tam sa síce nájde 

výnimka, ale vo výsledku tieto časti 
viac uspávajú, ako si udržujú hráčovu 
pozornosť. 


Odstráňme príbehové vsuvky — os- 
tane nám línia hlavných úloh a nejaké 
bočné guesty. Hlavná časť sa ťahá 
ruka v ruke s príbehom a prevedie 
hráča po obrovskom hernom svete. 
Ani táto časť nie je bez chýb. Jed- 
notlivé postavy sa síce môžu naučiť 
obrovské množstvo skillov, reálne je 
však väčšina zbytočných a pokojne sa 
ich počet mohol skorigovať na 1/5 — 
výsledkom by bol väčší prehľad a 
určite by vynikla aj variabilita medzi 
nimi. Takto WKCH hráčovi hneď na 
začiatku hry hodí na tanieri 20 útokov, 
ktoré sú prakticky všetky totožné a 
používať sa bude aj tak 1, maximálne 
2-3. Zvyšné sú jednoducho... zby- 
točné. Trochu iné je to s mágiou, ale 
problém zbytočného zavalenia hráča 
sa nemení. Čo ďalej... samotné boje 
fungujú na princípe mixu real-time a 
ťahového systému. Jednotlivé postavy 
môžu cupitať neobmedzene, ale 
vykonávať akcie môžu iba raz za čas. 
Vo výsledku by to nemuselo byť zlé, 
lenže... boje sú jednoduché a prak- 
ticky stačí iba dookola robiť to isté, čo 
samozrejme „ťahová zložka“ brzdí. V 
teoretickej rovine - súboje bývajú 
zábavné, pokiaľ sú rýchle a akčné 
(napr. Diablo) alebo vyžadujú určitý 
taktický prístup a predstavujú výzvu. 
VWKCH je zaseknutý niekde medzi a 
rozhodne to nie je „cool“ — strnávame 
ďalšie body. 


Krátka rekapitulácia — zatiaľ to vyzerá, 
že White Knight Chronicles pozostáva 
zo „spomalených“, rozťahaných a 
divno zostrihaných cutscén, ktoré sa 


striedajú s lineárnymi, otupujúcimi bo- 
jovými časťami. Odvodenie tohto 
výsledku je... správne. Bohužiaľ, 
WKCH jednoducho chýba nejaký as- 
pekt, ktorý by úspešne bojoval s 
celkovým stereotypom a 
nezáživnosťou na každom kroku. Ono, 
súboje sú zábavné tak prvých 10 
minút a potom to už ide s variabilitou 
dole vodou... gold farmári sa však 
potešia, čo ma privádza na myšlienku. 
Čo ak je stereotyp vo White Knight 
Chronicles úmyselne?! Nuž, farmári 
nech si dokola točia hybridné real-time 
súboje s ťahovými prvkami, my ostatní 
budeme frflať. Škoda, stačilo tak málo 
a bojová časť mohla byť oveľa 
zábavnejšia. 


Zaujímavým prvkom vo WKCH je pre- 
pojenie online a offline hrania a man- 
ažment hráčom vytvorenej postavy. 
Totiž, príbeh (offline časť) berie 
hráčovho hrdinu iba ako súčasť partie 
a nie ako toho „vyvoleného“ (a nie, nie 
je to ani Aragorn). Hra umožňuje 
prepínať aktívnu postavu a je teda 
možné pobehovať so svojím 
panákom. Zápletka sa však točí okolo 
niekoho iného. Spomínané bočné 
guesty je možné prechádzať 
samostatne (offline) alebo v skupine 
(online), pričom hráč ovláda iba svoju 
postavu, ktorú si vytvoril. Opäť je na 
mieste povzdychnutie nad nudnými 
súbojmi — s výborne spracovanou bo- 
jovou zložkou mohol byť tento 
online/offline systém výborne hrateľný 
a zábavný — nehovoriac o určitom tak- 
tizovaní pri zlepšovaní a špecializo- 
vaní svojej postavy. WKCH nevyniká 
ani v grafike. Tá je síce roztomilá, svo- 
jou kvalitou však spadá do priemeru a 
po grafických orgiách v God of War 3 


NOMV/A 


S 


trošku zarazí. Rozdielny pohyb pier a 
hovoreného slova som už kritizoval a 
to viacmenej pokrýva technickú zložku 
ako celok. 


Titul White Knight Chronicles sklamal 
vo viacerých smeroch — jednoduchý, 
rozprávkový príbeh je degradovaný 
zlou prezentáciou, boje sú stereotypné 
a nudné.... hre ako celku chýba viac 
života, nejaký šmrnc, ktorý by hráča 
udržal v neustálom strehu a neuspával 
ho. Prepojenie online a offline zložky 
je zaujímavé, rovnako aj RPG systém 
nie je na zahodenie, hoci určité úpravy 
(najmä zníženie nezmyselného počtu 
skillov!) by sa skutočne hodili. Kam 
teda WKCH zapadá? Od šedej diery 
priemeru ho zachraňuje iba online 
režim a niekoľko drobných detailov. 
Uvidíme, či sa dočkáme pokračovania, 
pokiaľ áno — snáď sa autori poučia zo 


Distribútor: 
Vlultiplayer: 
okalizácia: 

Dragon Age: Prameny 


Procitnutí 
Platforma: PC — — Autor: Michal "MickTheMage Nemec 


DLC sa nám množia ako huby po daždi. Hra, ktorá 
také čosi nemá, akoby ani neexistovala. Lenže čo my, 
ľudia zo starých čias, ktorí majú radosť z každého 
klasického datadisku, každej novej krabičky? Nám v 
poslednej dobe šťastena nepraje, avšak i v za- 
pršanom počasí občas vylezie Slnko. Zhruba pol roka 
po vydaní Dragon Age: Origins (pre česky hovo- 
riacich Prameny ,-), vychádza veľký datadisk. Prvá a 
zásadná otázka, dostojí povesti svojej materskej hry? 


Koniec predchádzajúceho dobrodružstva mal priniesť 
pokojné časy do Fereldenu. Arcidémon bol porazený, hrdi- 
novia si užívajú svoje svetlé chvíle slávy — teda pokiaľ už 
neodpočívajú v pokoji privoniavac k fialkám zospodu. 
Hrozba, ktorú predstavovali „darkspawn“ je zažehnaná, 
krajina môže odpočívať do príchodu ďalšej pohromy. 
Lenže čosi sa pokazilo, títo naši obľúbení splodenci tem- 
noty akosi nezaliezajú do podzemia, práve naopak behajú 
si po svete, žerú čo sa dá, vraždia kde sa dá a akoby to 
nestačilo, niektorí z nich sa podľa všetkého naučili aj 
rozprávať. Aby to nestačilo, napadnú a na kusy rozoberú 
aj pevnosť, ktorá mala byť pridelená Šedým strážcom. 
Samozrejme, medzi momentálnymi obyvateľmi nie je nikto 
schopný, takže takmer všetci do jedného padnú. Zas os- 
táva len jeden veliteľ Šedých strážcov — vy. 


Kdesi ďaleko sa blýska, budeme sa bratia musieť vz- 
chopiť, aby nás bolo viac. | keď tentoraz na menšom 
území. Kým v pôvodnom Dragon Age to bol takmer celý 
Ferelden, tentoraz je to len menší Arling — teda vaša 
pevnosť a jej blízke okolie s jedným mestečkom. Lokácie 
sú stále svojou stavbou primárne lineárne, žiadne prek- 
vapenie sa nekoná, avšak rozprávanie príbehu tak pekne 
odsýpa a neustále máte pocit, Že sa čosi deje. Počiatočné 
úlohy sa však dajú riešiť v ľubovoľnom poradí, i keď pri 
jednej strihovej scéne som mal pocit, že to autori trochu 
nepodchytili — tvárili sa tam, akoby to bolo prvý raz, čo som 
im nakopal zadky, pritom sme už dávno mali tú česť. 


Pevnosť tiež nie je len tak pre okrasu, aby váš poddaný 
ľud videl, že na to máte. Pevnosť je hlavne pevnosť, čiže 
mala by čosi chrániť a môžete na to vsadiť svoje celoživ- 
otné úspory, že v hre určite zohrá svoju úlohu. Manažment 
pevnosti nie je možno tak rozsiahli ako v druhom Never- 
winter Nights, avšak tiež sú s ním spojené určité neskoršie 
výhody. Dostanete rad úloh, ktoré treba splniť a v závere 
vám to môže veľmi pomôcť. Ak by som to mal pripodobniť 
k niečomu známejšiemu a čerstvejšiemu (i keď kto nehral 
druhý Neverwinter Nights urobil veľkú chybu — avšak lepší 
je rozhodne jeho prvý datadisk), tak vaša pevnosť je tu 
ako Normandy v Mass Effecte 2 — ako sa o ňu budete 
starať, tak vám to v rozhodujúcich chvíľach oplatí. Rov- 
nako ako vaše rozhodnutia. Tie síce nemajú vo väčšine 
1 prípadov takú silnú váhu, avšak istý čas pred koncom hry 
príde jedno zásadné, ktoré ovplyvní nasledujúce udalosti. 


Bioware hry poslednej vlny stáli veľkou časťou na zaují- 
mavých postavách vašich spoločníkov. A tu sa dostávame 
k miernemu sklamaniu z datadisku, spoločníci sú síce fajn, 
ale tak akosi, čosi im chýba. Jednoznačne tak z celej škály 

spoločníkov vyčnieva Oghren. Tento, 
miestami až vulgárny, trpaslík dokáže 
okoreniť život šedého strážcu neu- 
veriteľným — množstvom vtipných 
poznámok a postrehov zo sveta okolo 
vás. Nuž a ostatní, tí to akosi príjemne 
doplňujú, avšak nijako výnimočne 
nevyčnievajú — skôr by sa dalo 
povedať, že charaktery vašich 
spoločníkov sú v datadisku akési 
plochšie. Príbeh sa tak rúti bez prob- 
lémov ku koncu (hra je o niečo 
jednoduchšia ako pôvodný Origins), 
hra vám prakticky nehádže pod nohy 
žiadne prekážky. Teda až na tie tech- 
nického rázu. Bohužiaľ sa nám ich tu 
pár zišlo — občas si hra spadne, resp. 
vytuhne pri načítavaní ďalšej lokácie, 
malé problémy mala i so samotnou in- 
štaláciou, či správnym importnom 
postavy. 


Pri záverečnom zhodnotení však 
máme malý problém. Ak by som bral 
do všeobecného pohľadu na hru širšie 
súvislosti, a teda postavil by som tento 
datadisk voči datadiskom k iným 
CRPG hrám, musel by prídavok k 
Dragon Age tvrdo naraziť. Nemusím 


ísť ani príliš do minulosti, už len pre 
existenciu takého skvostného diela 
ako je Mask of the Betrayer, datadisk 
už k spomínanému Neverwinter 
Nights 2, ktorý určite nemal také poz- 
itívne zázemie a finančné zabezpeče- 
nie aké ponúka Bioware. MotB 
obsahuje plnohodnotný a bohatý 
príbeh, ktorý pre hráča predstavuje 
výzvu. Oproti nemu je Dragon Age: 
Procitnutí komerčná jednohubka, 
ktorá na chvíľu zasýti váš hlad po 
svete Dragon Age, ale nemá v sebe Ži- 
adnu híbku. Ak však budem na 
datadisk pozerať ako na samostatne 
stojaci produkt, ktorého úlohou je na 
čas ma zabaviť, ponúknuť mi istú kval- 
itu zážitku a návratu do sveta 
vytvoreného Bioware, potom je Proc- 
itnutí kus dobre odvedenej práce, 
ktorá plní svoju úlohu na výbornú. 


HODNOTENIE 
Platformy: PC,PS3,X360 
Výrobca: Bioware 
Distribútor: EA 
Multiplayer: nie 
Lokalizácia: áno 

Warhammer 40 000: Dawn of War II 
Chaos Rising 

a 

Platforma: PC Autor: Richard "gulath" Bojničan. 
Blood Ravens je asi najzáhadnejšia kapitula vo svete 
Warhammer 40k. Jediná ktorá nepozná svojho pri- 
marchu, jediná, ktorá nepozná svoju históriu a podľa 
všetkých náznakov to nie je náhoda, ale zámer. V pod- 
state skutočne jediný, kto zhliadol dokumenty o 
pôvode Blood Ravens je kapitán Thule, a hneď po ich 
prečítaní ich zničil. No uznajte, s toľkými jedinečnými 
prvkami, mohla sa hra z prostredia Warhammer 40K 
| upriamiť na inú kapitulu? 
V podstate... Mohla, ale je dobre že tak neurobila. 
Datadisk Chaos Rising nám prináša ďalšiu porciu stratégie 
pod taktovkou Relic. Ako už naznačuje samotný názov, 
tentokrát sa udatní mariňáci postavia priamo hrozbe a 
lákaniu chaosu. Ak ste sa pripravovali na to, že tentokrát 
sa oblečieme do slušivej čierno — zlatej farby a budeme 
obetovať pešiakov aby sme získali nové démonické 
schopnosti, chyba... Stále budeme poctivo červení a šíriť 
vieru v imperátora. 


Prešlo pár rokov, čo bola zahnaná hrozba Tyranidov zo 
sektoru v ktorom Blood Ravens verbujú nových rekrútov. 
Na začiatku prichádzame aby sme preskúmali ako je 
možné, že sa z povrchu planéty, ktorá bola desiatky rokov 
stratená vo warpe ozýva volanie o pomoc, ktoré je 
vysielané na kanáloch Blood Ravens. Zistíme, že na 
planéte sa nachádzajú bojovníci chaosu a je teda úplne 
jasné, že bude našou povinnosťou zachrániť nie len jej 
obyvateľov, ale celý sektor pred novým ohrozením. Chaos 
Rising pokračuje v hre tam kde skončil Dawn of War II. Ak 
máme uložený save z predchádzajúcej hry, môžeme si im- 
portovať pôvodné postavy. Ak nie, tak dostaneme pred- 
definované charaktery na LVL 17 a môžeme hrať. Keďže 
som reinštaloval počítač keď prišlo windows 7, žiaľ save 
som nemal. Zamrzí, že napriek tomu, že hra je napojená 
na Steam a ešte aj na Microsoft Live, nikde nebola 
uložená informácia o charakteroch, aby sa automaticky 
načítala odtiaľ. Človek by čakal od tvorcov viac v tejto 
oblasti. Hra neprináša nijaké závratné zmeny. Prináša len 
nových nepriateľov a nový príbeh ktorý sa odohráva na 
pozadí celej hry. Hra sa stala aj lineárnejšou a v podstate 
sa dajú prejsť naozaj všetky misie a nebudeme nikde 
postavení pred otázku, ktorú z dvoch misií spraviť a ktorú 
nechať tak. 


Novým prvkom v hre je Chaos. V prípade multiplay hry sa 
.. jedná o kvázi komplet novú rasu, ktorá je však dosť 
podobná pôvodným mariňákom a štýl hry nie je nijako ex- 
trémne odlišný od hry za Blood Ravens. V prípade single 
play hry je Chaos prvok, ktorý “vábi" cisárovych vojakov 
na svoju stranu. Žiaľ tento prvok nie je príliš dotiahnutý do 
konca a to vábenie spočíva skôr v tom, že nesplnenie 
niektorých úloh v misii posunie naše jednotky bližšie ku 
chaosu. Teda inak povedané, ak nevieme hrať a splniť 
úlohy, mariňáci sa priklonia ku warpu. V praxi to znamená, 
že sa trochu pozmenia ich schopnosti (stanú sa silnejšie), 
budú môcť nostiť brnenia, ktoré sú nakazené warpom a aj 
ich hlášky sa stanú oveľa drsnejšie. Inak povedané, ak ste 
odchovanec Warhammer 40k ako ja, a viete, že žiadny 
správny space marine by sa nedal ku chaosu, budete mať 
hru ťažšiu. Ale zase na konci ten skvelý pocit z dobre 

odvedenej práce v mene cisára. Buď 
ako buď, ten chaos sa mohol asi za- 
komponovať iným spôsobom, aby 
bolo náročnejšie mu nepodľahnúť a 
zase odmena za to, že zostaneme 
verní mohla byť vyššia. Toto vyzerá, 
ako keby v Relicu bol niekto, koho 
chaos zlákal a teraz sa snaží nalomiť 
nás, aby sme sa pridali na nesprávnu 
stranu. Nie, to sa nikdy nestane. 


Po grafickej stránke, okrem nových 
jednotiek nenastali v podstate žiadne 
zmeny. Prostredie pôvodných planét 
je takmer zhodné, akurát pribudla 
jedna planéta, ktorá je celá ľadová. 
Súboje na obrazovke stále vyzerajú 
skvelo, epicky a krvavo. Ja som si uží- 
val každý súboj na obrazovke. 


Pri zvukovej stránke sa musím trochu 
pristaviť. Postavy sú stále nadabo- 
vané skvelo, ako to bolo aj v pred- 
chádzajúcej Časti, ale zvuková kvalita 
sa trochu upravila. Zvuky majú oveľa 
viac basov a aj v obrazovke kde sa 
preberajú časti misie pred jej začatím 
som postrehol zmeny v intenzite 
vyslovovaných viet. Neviem či sú zle 


I. ť 
nahrané, alebo sa hra rozhodla, že 
som sa pohol od hovoriaceho ďalej a 
preto musí stlmiť to čo hovorí, ale 
zamrzí to... 


Každopádne sa však jedná o skvelú 
hru, ktorú sa oplatí zahrať už len kvôli 
príbehu, ktorý je tentokrát podľa mňa 
vernejší svetu 40k ako predchádza- 
júci. Hra je lineárnejšia, ale neuberá jej 
to na kvalite, práve naopak pridáva na 
zábave a na tých orgiách zabíjania čo 
sa odohrávajú na obrazovke. V pod- 
state zamrzí asi naozaj len tá znížená 
kvalita zvuku... Vrelo odporúčam. 
Pozitívom je aj fakt, že datadisk je 
hrateľný samostatne. 


Platforma: 
Výrobca: 


okallzacia: 

RECENZIA | 


Aliens vs. Predator 


Platforma: PS3 Autor: Roman "JC" Kadlec 


Derby ako sa patrí! Slovensko vs. Česko. Real Madrid 
vs. Barcelona. Inter vs. AC. Alebo v aktuálnom prí- 
pade — Aliens vs. Predator. Namiesto ihriska je k dis- 
pozícii celá planéta a v úlohe rozhodcu sa predstaví 
človek, ktorý bude samotné dianie zápasu viac ov- 
plyvňovať, ako by sa patrilo. Samozrejme, záleží na 
samotnom hráčovi, ako sa k celému konfliktu postaví 
a kto dostane červenú kartu... 

Aliens vs. Predator sa vracia na obrazovky monitorov a 
televízorov po dlhých 10 rokoch. Odvtedy sa toho veľa udi- 
alo — stali sme sa majstrami sveta v hokeji, dočkali sme 
sa nadvlády sveta pod menom World of WarCraft, vys- 
triedali sme si Dzurindu za Fica a hlavne sme privítali PS3 
a Xbox 360. Práve na týchto konzolách (a samozrejme aj 
na PC) sa znovu oživený votrelec predstavuje a dúfa v 
dôveru hráčov. Pri pohľade na predajné čísla, ktoré sa ob- 
javili hneď po uvedení na trh (chválil sa aj lokálny distribú- 
tor CD Projekt) možno povedať, že značka je stále 
dostatočne silná, aby porazila aj nedostatky v samotnom 
spracovaní. Má vôbec táto recenzia teda zmysel? Určite, 
minimálne pre tých, ktorí stále vyčkávajú s kúpou, alebo 
aj pre nespokojných „už vlastníkov“, aby si nabudúce 
prečítali recenziu na našom webe :). Prejdime však k 
samotnej hre. 


Množstvo podstatných informácii sme už spomenuli v 
prvých dojmoch z hrania, pričom v rámci rekapitulácie sa 
objavia aj v recenzii. V prípade recenzovanej PS3 verzie 
sa preview verzia líšila iba minimálne oproti review verzii 
a množstvo vecí ostalo bezo zmeny. Či už je to ovládanie 
a hrateľnosť alebo technické spracovanie, všetky tieto 
parametre sa prakticky vôbec nezmenili. Votrelec stále pô- 
sobí chaoticky, vojak je stále rovnaký strachopud a predá- 
tor je... predátor. Na Chucka Norrisa však stále nemá, čo 
je na druhej strane hodnotný návrh na štvrtú kampaň (v 
prípade ďalšieho pokračovania) o tom, ako Chuck na van- 
drovku šiel a po ceste hlavy a trofeje zbieral. V aktuálnom 
dobrodružstve sa však musíme zaobísť bez Chucka alebo 
akýchkoľvek iných superhrdinov, ktorí by ukázali ľudstvo 
v lepšom svetle... stále sme totižto na konci pomyselného 
potravového reťazca. 


Zápletka nového Aliens vs. Predator sa odohráva na 
tajomnej planéte, kde ľudia prejavujú svoju zvedavosť 
pestovaním votrelcov. Akokoľvek to znie divne, táto záľuba 
je menej náročná ako napr. pestovanie nejakých rastlín. 
Stačí nájsť nejaké nepotrebné telo (dobrovoľne nasilu) a 
o všetko ostatné sa už postará samotný votrelec. Ľudstvo 
už mnohokrát doplatilo na svoju zvedavosť („čo sa stane, 
keď strčím prsty do zástrčky?“ alebo „jééj aký pekný pitbul, 
môžem vyskúšať či nekúše?“), ale zisťovanie, či sa podarí 
urobiť z votrelca domáceho mazlíčka skutočne presahuje 
hranice bežnej súťažnej kategórie. [SPOILER ALERT] 
Nepodarí! [/SPOILER ALERT]. Základnú premisu teda 
máme danú — votrelec utečie z klietky a rozpúta peklo. 
Ľudia majú s peklom problémy — na scéne sa objavia vo- 
jaci. Toto divadlo si samozrejme nemôže nechať ujsť ani 
predátor —- máme tretieho do party. 


Kto hral pôvodného Aliens vs. Predator (2000) bude v 

novom AvP ako doma. Určité veci sa 
zmenili, ale podstata herného systému 
ostáva zachovaná — votrelec je rýchly 
a agilný, vojak má znepokojujúci radar, 
ktorý stále pípa a predátor je pán s 
veľkým P. Je to jednoducho lovec ako 
sa patrí, pre ktorého sú hlavy a iné tro- 
feje rovnako dôležité, ako achieve- 
menty pre majiteľov Xbox 360 (tých 
zopár ignorantov, ktorých achieve- 
menty nezaujímajú, nepočítam). 
Samotná hrateľnosť je závislá na vy- 
bavení a možnostiach jednotlivých 
rás, ale vo výsledku sa toho veľa nez- 
menilo, až na pár detailov — votrelec 
sa zdá byť trošku chaotickejší, vojak 
zo začiatku až príliš moc behá z mi- 
esta A na miesto B a predátor je stále 
s veľkým P. Mimochodom, náš vojak 
zelenáč musel dostať výcvik od 
samotného Chucka, nakoľko najúčin- 
nejšou stratégiou v boji s votrelcom je 
úder pažbou (votrelec sa zrúti na zem) 
a následne bezproblémové dokonče- 
nie súboja. Človek by si pomyslel, že 
v takej blízkosti už bude vojakova 
hlava na polceste k votrelcovi... 


Ako sme už spomínali v preview — 
votrelcova kampaň je zábavná a dy- 
namická. Vyžaduje určitú šikovnosť s 
ovládaním, nakoľko sa dá veľmi rýchlo 
stratiť pojem o svetových stranách. 
Taktiež je potrebný opatrný prístup — 
alieni sú vybavení iba pazúrmi a 
chvostom, vďaka čomu sú primárne 
odkázaní na boj nablízko a využívanie 
momentu prekvapenia. Predátor je 
univerzálnym ničiteľom najmä vďaka 
jeho arzenálu, ktorý mu umožňuje 
veľkú silu v boji nablízko aj pomocou 
rôznych špeciálnych zbraní. Kampaň 
za predátora (podobne ako v prípade 
pôvodného AvP) možno charakterizo- 


E vať 


ako najprístupnejšiu novým 
hráčom. Naopak, najťažšia cesta čaká 
vojaka, ktorého hrateľnosť sa zároveň 
najviac blíži ku klasickým FPS. Okrem 
klasických zbraní je vybavený aj 
spomenutým radarom, hoci ten vo 
výsledku viac znervózňuje ako 
pomáha. Neustále pípanie indikujúce 
pohyb a nervózne poškuľovanie do- 
prava a doľava v roku 2000 výborne 
dokresľovali atmosféru, teraz to však 
už natoľko presvedčivo neplatí. Koho 
viniť? Grafiku, dizajn úrovní alebo ab- 
senciu nápadov? Mimochodom, 
všetky kampane sa odohrávajú na tej 
istej planéte a hráči si tak niekedy pre- 
behnú rovnaké priestory z pohľadu 
inej strany. Propagovaná dížka 15 
hodín sa vo výsledku scvrkla na ne- 
jakých 10 hodín, pričom samozrejme 
záleží od nastavenia obtiažnosti a 
štýlu hrania, resp. zbierania/nezbiera- 
nia roztrúsených predmetov. Hernú 
dobu je možné natiahnuť pomocou 
multiplayeru — k dispozícii je kooper- 
atívny survival mód alebo varianty 
deathmatchu a nadvlády. Hra pre viac- 
erých hráčov ponúka iný zážitok ako 
kampaň pre jedného hráča a nie je to 
dané iba rozdielnym herným mecha- 
nizmom. Určitých zmien a „tvíkov“ sa 
dočkal aj balans jednotlivých rás a 
podľa niektorých hráčov je v multiplay- 
eri najlepší votrelec. 


Technické spracovanie je kapitola 
sama o sebe, ktorá predstavuje 
Achillovu pätu nového AvP. K dis- 
pozícii sme mali review verziu pre 
PS3, ale čiastočne sme otestovali aj 
PC verziu — výsledok? PC verzia vyz- 
erá krajšie, ale k dokonalosti má 
ďaleko. AvP využíva iba jedno jadro, 
čo je v dnešnej dobe trochu zaostalé, 


má prehnané nároky na grafiku, ktoré 
nezodpovedajú prezentovanej kvalite 
a vo výsledku..... sa nič nezmenilo, iba 


trochu pre- 
háňame, ale v podstate je to tak. PS3 
verzia tieto problémy (logicky) nemá, 
trpí však horšou grafikou, ktorá v 
porovnaní s Uncharted 2 alebo God of 
War 3 pôsobí nekvalitne. 


Nový Aliens vs. Predator vo výsledku 
dosahuje status nadpriemeru. Značka 


chyba), ale 
samotná prezentácia — či už z tech- 
nického hľadiska, alebo pohľadu na 
hrateľnosť, neponúka nič úžasné, čo 
by nútilo hráča pokračovať. Milovníci 
starších AvP hier možno budú spoko- 
jní, ale náhodní okoloidúci na zadok 
padať nebudú. Aliens vs. Predator 
(2010) pobavil, ale z tohto námetu sa 
dalo dostať oveľa viac. Overené herné 
princípy vždy jedinečnosť nezaručia - 
AvP doplatil na slabší dizajn úrovní a 
horšiu optimalizáciu (PC verzia) resp. 
grafiku (PS3 verzia). 


okallzacia: 

Vancouver 2010 
Platforma: PC — —  Autor:Juraj "Duri" Dolniak 


Konečne sa poriadne vyspíme! Najprestížnejšia špor- 
g tová udalosť tohto roka, 21. ročník zimných olympi- 
... jských hier vo Vancouveri, sa po vyčerpávajúcich 2 
0 týždňoch opäť odmlčala na nasledujúce 4 roky. At- 
00000 mosféru olympiády sa snažila zachytiť aj 
? vzala „ rovnomenná videohra z dielní Eurocomu pod hlav- 
 ičkou vydavateľského velikána, Segy. Herné prevede- 
a a] nie bohužiaľ prichádza s odvekým syndrómom 
.. „pokašľanej PC verzie“, ktorá tentoraz prerástla do 
katastrofálnych rozmerov. 
Čo vám napadne pod slovným spojením - športová hra na 
PC? Niekto je hrôzou bez seba, iný sa z celého hrdla 
 f - smeje a podaktorý plače. V súvislosti s počítačovou 
> verziou Vancouveru 2010 sa všetky vymenované dojmy 
skíbia do jedného a pripravia pre vás dokonale rozporu- 
„ plný zážitok. Sega začala o titule básniť dávno pred zahá- 
jením prvého preteku v behu na lyžiach, prvého hodeného 
. buly, proste pred samotným začiatkom zimnej olympiády. 
Pôvabná grafika, ktorá hraničila medzi oldgen a nextgen 
enginom, nás vcelku potešila takisto ako množstvo pre 
ZOH charakteristických športov. Naše žalúdky, lačné po 
skutočne vydarenom športovom titule sa ale ani tentoraz 
dosýta nenaplnia. Úsmev, ktorý nám vyčarovalo vizuálne 
spracovanie dokonale kompenzovalo ovládanie a celková 
frustrácia. 


sa 


Vancouver 2010 úspešne vzdoruje zábave a hra toto 
slovíčko snáď ani nepozná. No dobre, priznávam, že prvé 
zapnutie ktoréhokoľvek športu ma ešte ako tak bavilo, 
lenže po extrémne krátkom čase nastúpil stereotyp a ja 
som si už len búchal hlavu o stôl a pýtal sa sám seba, ako 
môže niekto za tento produkt pýtať takmer štyridsať eur 
(čo sa samozrejme odzrkadlí aj na predajoch)! Ak si 
chcete oddýchnuť a vypnúť na niekoľko hodín mozog, tak 
Vancouver 2010 vám veru neodporúčam. Budete frus- 
trovaný snáď pri každej disciplíne. Vyzerá to na zlatú 
medailu a vtom vás o jednu stotinu sekundy niekto pred- 
behne, alebo vyletíte z dráhy? Momenty na zaplakanie. 
Čo ma ale privádzalo do úplného šialenstva, bolo ovlá- 
danie. Čakáte jednoduchú a známu kombináciu šípok? 
Omyl! Niekto tu zrejme počítal s tým, že každý z hráčov 
má v šuplíku odložený xboxový gamepad pre Windows, 
všakže. Atak mi robilo problém prejsť už len úvodnú obra- 
mú zovku a o hraní ani nehovoriac! Moja prvá cesta teda 
a A! gu viedla do nastavení klávesnice, kam som sa taktiež horko 
Vd n CO u ve fľ 2 01 0) ťažko „domačkaľ“. Prejdime na ovládanie samotných špor- 
m a tov. Keďže je primárne nastavené pre gamepady, ukazo- 
vatele zobrazujú čisto xboxové tlačidlá a pre laika z toho 
vznikne akurát úplný chaos. Ukazuje „A“ a popritom treba 
stláčať „Enter“! Bože dobrý! Stretneme sa ale aj s disciplí- 
nami, kde je prakticky nevyhnutné neustále stláčať daný 
kláves. Nie držať, ale dokola doň ťukať! Pred hraním Van- 
couveru 2010 si dobre rozmyslite, na akom ovládači 
budete hrať, pretože na klávesnici si doslova vylámete 
prsty. Nakoniec som si do rúk gamepad vzal, ale budiš, 
tlačidlo šprintu mi samozrejme nefungovalo... 


[7 


Hra je presný opak všetkých NHL hier na PC platforme. 
Zatiaľ čo ony mali obrovské rezervy v grafickom spracov- 
aní a engine sa v podstate vôbec nemenil najmenej 5 

rokov, počin Eurocomu v sebe ukrýva 
vizualizáciu ako najväčšie plus. 
Okolité objekty ako stromy, oblaky či 
zasnežené kopce v diaľke pôsobia 
skutočným dojmom. To isté platí aj o 
postavách, na ich tvárach sa dajú 
zreteľne rozoznať pocity radosti, alebo 
naopak smútku. Realistickosť dopíňa 
vydarený motion blur, ktorý sa auto- 
maticky spustí po dovífšení danej 
rýchlosti, či už pri lyžovaní, alebo 
sánkovaní. Podobným znakom s NHL 
sériou je aj rocková hudba znejúca v 
pozadí, ktorá dodáva pretekom priam 
vražedné tempo (ale načo je nám 
tempo, keď sa aj tak vykotíme na tak- 
mer každom druhom metre). Autori sa 
ňou doslova pýšia a veru nie je sa 
začo hanbiť, aj keď ide o prevažne 
„garážové“ alebo menej známe 
kapely. Opak s NHL-kom vidíme v 
príšernej nude a otrasným ovládaním, 
ktoré som rozoberal vyššie. Americká 
hokejová liga sa popri Vancouveru javí 
ako absolútny boh športového žánru. 
Za mierne spestrenie nudného zážitku 
považujem možnosť hrania danej dis- 
ciplíny pre dvoch hráčov na jednom 
počítači (obrazovka sa rozpolí), resp. 
hrať po internete či miestnej sieti. 


Pozrime sa na zúbok disciplínam a 
ďalším nedostatkom, ktoré hráča 
znechutia a odradia od hrania. Ak 
hľadáte po internete zoznam športov- 
cov, ktorí sa v hre ukážu, vaše snaže- 
nie je márne. Sega totiž nedostala 
práva zverejniť skutočné mená 
reprezentantov a tak sa dočkáte len 
hlúpeho označenia typu: „CPU CAN“ 
(pre označenie kanadského špor- 
tovca). Čo ma prekvapilo ešte väčšmi, 


bol počet štátov. Heh, s absenciou 
Slovenska v počítačových hrách sme 
sa už zmierili, ale aby z 90 štátov 
sveta použili tvorcovia ani nie 
polovicu?! Moje testovanie teda spre- 
vádzalo prekvapenie za prekvapením, 
ale to stále nie je všetko. Športov 
použitých v hre je ako šafránu. 
Nájdeme tu približne šesť disciplín (!) 
rozdelených do skupín — muži a ženy. 
Máme tu napr. obrí slalom, Super-G, 
preteky v korčuľovaní, voľný štýl, v 
ktorom predvádzate rôzne krkolomné 
kúsky (ak sa ich vôbec naučíte ovlá- 
dať), skeleton, dvojbob, sánkovanie, či 
snowboard. Národný kanadský šport, 
hokej, chýba, taktiež biatlon alebo kra- 
sokorčuľovanie si tu nenašli miesto. 


Boj o zlaté medaily sa pre tento rok 
definitívne skončil. Máme tu výsledok, 
ktorý autorov síce zarmúti, ale ich pro- 
dukt si viac jednoducho nezaslúži. Ak 
sa posnažia o štyri roky, pripravia pre 
nás viac športov, lepšiu ovládateľnosť 
a najmä viac zábavy, pôjdem s hod- 
notením podstatne vyššie. Či je ale v 
pláne prípadné Sochi 2014, zatiaľ 
neviem, no nebránim sa mu. Nech 
však splní naše túžby a očakávania. 


HODNOTENIE 3 55 [— 
" . 


Platforma: PC 

Výrobca: Eurocom 5 5 
Distribútor: SEGAJ| “b 
Multiplayer: áno|| M“ s 
Lokalizácia: nie|| 4 . 

Snake It! 3D 
Platforma: SE C510 — —  Autor:Roman"JC" Kadlec 


Hádajte kto je späť? Trochu vám pomôžem — je to na- 
jväčšia ikona mobilných hier, ktorá dlhodobo patrila 
medzi najpopulárnejšie aplikácie na telefónoch 
Nokia. Samozrejme, mám na mysli nesmrteľného 
hada, ktorý nás opäť navštívil v značne vynovenom 
trojrozmernom kabátiku a s novými prvkami v rukáve. 


Bez nejakého zbytočného zdržovania možno Snake It! 3D 
popísať ako mix starého dobrého hada s prímesou Zurmmy. 
Totiž, v hernej záhradke, kde sa hadík vyprahlo plazí, sa 
nachádza množstvo guličiek — to nie je nič nové. Guľky 
papal aj starý had ešte v čiernobielom prevedení. Fareb- 
nosť nového Snakea je však výborne využitá a tak sú jed- 
notlivé guľky rôznofarebné, čomu je prispôsobená aj 
samotný systém hrateľnosti. Spomínaná Zuma sa hlási k 
slovu a hráčovou úlohou je pojedať guličky tej istej farby. 
Nikto samozrejme nezakazuje pojedať všetky guľky rad 
za radom, podstata hry je však postavená na získavaní 
bodov a tie je práve možné zbierať tvorením jednofarebnej 
línie. Vplyv na hrateľnosť je zrejmý — hadík sa musí vy- 
hýbať nielen sebe a hraniciam hernej plochy, ale aj 
guličkám inej farby, akú momentálne požiera. Pokiaľ sa 
náhodou omylom podarí zjesť inú farbu — nič sa nedeje, 
život pokračuje ďalej, hráčovi sa pripíšu body podľa 
veľkosti hada, ktorý sa opäť scvrkne na minimum a lov na 
guličky sa začne odznova. A takto stále dookola, až 
dokedy sa had nezrazí s plotom záhradky alebo sám so 
sebou. Počiatočnú chytľavosť po čase vystrieda stereotyp 
a celkové využitie sa posunie do roviny zabíjania kratších 
prestávok, na čo je pravdepodobne Snake It! 3D primárne 
určený. Niektorí hráči ohrnú nosom (tí už ani Java hry 
nehrajú), ale nenároční jedinci môžu byť pozitívne prek- 
vapení. 


Ako som už spomínal, pridanie nových prvkov nie je jedi- 
nou inováciou v porovnaní so starým hadom. 3D kabátik 
pôsobí čiastočne rozporuplne. Na jednej strane grafika 
nevyzerá nijako výnimočne (dá sa vôbec niečo graficky 
výnimočné čakať od Javy?) a na strane druhej - tretí 
rozmer hrateľnosť nijako nezlepšuje. Prehľad si môžete 
spraviť sami z obrázkov v galérii k článku. Stále je to starý 
dobrý had a s vyššie uvedenými zmenami mohol rovnako 
dobre fungovať aj v 2D. Nehovoriac o tom, že na niek- 
torých slabších modeloch môžu tri rozmery spôsobovať 
problém s „utiahnutím“ hry. Pri testovaní sme použili SE 
C510 a síce sa všetko pekne hýbalo, bolo cítiť určité „lagy“ 

No ONE 


v ovládaní. AŽ na tento menší problém bol ale Snake It! 
3D z technického hľadiska bezchybný. Hra taktiež 
umožňuje upload výsledkov do internetového rebríčka a 
tým značne zvyšuje súperenie hráčov medzi sebou. 


Snake It! 3D je vo výsledku vydarenou variáciou známeho 
hadíka. Svojím nenáročným prístupom a chytľavosťou si 
určite nájde publikum — značná časť bude určite 
pochádzať zo skupiny milovníkov pôvodného hada. Mi- 
mochodom, hra nie je u nás oficiálne distribuovaná, ale je 
možné si ju stiahnuť zadarmo z wap obchodu distribútora. 
Stiahnutá verzia predstavuje demoverziu a v prípade záu- 
jmu je možne odomknúť plnú verziu za $2,99. 


Echoshift 


V hre Echochrome sme sa stali pánmi priestoru, 
dokázali sme si ho upraviť podľa potrieb a to čo bolo 
zdanlivo nemožné bolo pre nás hračkou. Páni a dámy 
v PSP však nezaspali na vavrínoch, štúdio ARTOON 
nám prináša nezávislé pokračovanie, akurát že tu sa 
stávame pánmi času... 


Cieľom hry Echoshift je dostať sa od jednych dverí ku 
druhým. Poviete si jednoduchý princíp, reálne sa na tom 
kľudne dá postaviť aj celovečerný film. Napríklad taká 
kocka (Cube). Samozrejme, keby sme mali len prejsť od 
jednych dverí ku druhým nebola by to žiadna výzva. Preto 
nám to komplikuje hneď niekoľko prekážok. V prvom rade 
časový limit. Každé dosiahnutie dverí je časovo 
obmedzené a tento limit sa pohybuje od 20 do 50 sekúnd. 
Okrem tohoto nás čakajú rozličné prekážky. Tie sú či už v 
podobe rozličných stien alebo medzier v podlahe, ktoré sa 
dajú upraviť. Zvyčajne je totižto stena zložená z kociek ne- 
jakej farby a niekde v leveli je prepínač, ktorý ich spraví 
priehľadnými a potom sa cez ne dá prejsť. Rovnako ak 
máme dieru v podlahe, je obyčajne vyplnená priehľadnými 
sfarbenými kockami a po stlačení príslušného tlačidla sa 
stanú nepriehľadnými a dá sa po nich prejsť. Občas je 
takéto tlačidlo na zemi a funguje len keď je zaťažené. V 
hre sa však nenachádzajú žiadne predmety, ktoré by sme 
tam mohli položiť a práve tu prichádzame k čaru tohoto 
herného počinu. 


Ako som už spomínal, stávame sa pánmi času. V praxi to 
znamená, že po dovfšení časového limitu, počas ktorého 
mimochodom nie je možné postláčať všetky tlačidlá 
potrebné na prejdenie cesty sa urobí rewind a začíname 
znova. Až na drobný rozdiel, v hre bude s nami aj echo 
toho, čo sme robili v predchádzajúcom pokuse. Čiže naše 
akcie ktoré sme vykonali, sa vykonajú znova v presne tej 
chvíli kedy sme ich urobili predtým. Inak povedané, 
musíme súčasne myslieť vo viacerých časových rovinách. 
Ak stlačíme toto tlačidlo, uvoľní sa nám cesta tamto, takže 
v tej chvíli už budeme tam, takže sa môžem pohnúť na 
toto tlačidlo, to mi zakryje tamtú dieru, hm, asi teraz by 


som už po nej mohol prebehnúť ,takže ďalej... Hej, znie 
to šialene, ale presne takto budete uvažovať, ak budete 
hrať Echoshitft. 


V podstate sa teda jedná o logickú hru, ktorá sa tentokrát 
zameriava na skvelo zvládnutý time management, pretože 
musíme naplánovať spoluprácu svojich odrazov z minu- 
losti tak, aby sme sa v konečnom dôsledku naozaj dostali 
k výstupným dverám. Je mi jasné že to znie úplne šialene, 
a naozaj sa to ťažko predstavuje. Keď som pozeral video 
od Sony s reklamou na Echoshift, tak som takisto pozeral 
na obrazovku a uvažoval, že v podstate stačí pár takýchto 
predstáv a môžem napísať ďalší necronomicon. 


Grafická stránka hry je jednoduchá, ale účelná. Všetko je 
na prvý pohľad jasné, vieme čo je pevná časť levelu, čo je 
prekážka, čo dokážeme nejako zmeniť, čo určite nie. 
Postavička je úplne rovnaká ako v Echochrome. V tomto 
prípade sa však dá jednoznačne povedať, že platí pravidlo 
v jednoduchosti je sila. 


Hudba hry sa stále udržuje v klasickom štýle i keď ten- 
tokrát dominujú dychové nástroje ako flauta či hoboj. Hrou 
nás sprevádza aj ženský hlas, úplne rovnaký ako v pred- 
chádzajúcom dieli. Úplne nezúčastnený, iba oznamujúci 
informácie. 


Echoshift je hra, ktorá jasne dokazuje, že menej môže byť 
niekedy viac. Minimalistická grafika, jednoduchá 
sprievodná hudba a v podstate jednoduchá myšlienka 
poslúžili skvelému nápadu a tak sa do našich mechaník, 
alebo pre majiteľov novších konzol — na naše pamäťové 
médiá dostáva výnimočná logická hra, ktorej úspešné ab- 
solvovanie by malo byť časťou pohovoru pre každého 
managera. Ak zvládne time management v tejto hre, 
zvládne ho isto aj v realite... 


Platforma: 


okalizacia: 


echosnifi 


É Meč m uj džey! 


rád 


NOOO 


Riddim Ribbon 


Tapulous spustili už pol roka pred vydaním Riddim 
Ribbon masívnu kampaň akú skvelú hudobnú hru 
zase vymysleli. Keďže už vyšla, Gulath sa na ňu 
samozrejme pozrel a zistil, že nie je všetko zlato čo 
sa vy... ehm blyšií... 


Čo teda dostaneme za svoje peniaze reálne? Podľa pred- 
staviteľov spoločnosti Tapulous, sa nám dostáva do rúk 
skutočne originálna a skvelá hudobná hra. Okrem toho, 
že sa preháňame po obrazovke popri tom sa vlastne 
hráme na DJa, ktorý mixuje dokopy niekoľko trackov z ro- 
zličných remixov a priamo svojou hrou tak vytvárame orig- 
inálny hudobný mix. Teda aspoň to sa tvrdí v prezentácii 
zo septembra minulého roku... 


Ako čiastočný fanúšik Tap Tap hier som si teda Riddim 
Ribbon kúpil. Veď prečo nie, sľubuje sa kopec zábavy, 
video vyzerá celkom dobre a zaujímavo, graficky to tiež 
pôsobí celkom prijateľne... NuŽ, od tej doby zjavne vývojári 
zapracovali na celom koncepte, musí to byť predsa ešte 
lepšie. Takže... Na DJa sa hráme tak, že preháňame roz- 
točený zvislý gyroskop po obrazovke tak, aby sa udržal na 
tracku, ktorý je znázornený svetlou čiarou. Zároveň zbier- 
ame biele guličky, ktoré reprezentujú naozaj neviem čo. 
Ovládanie je jednoduché, nakláňaním iPhone vychýlime 
gyroskop a ten sa poslušne primerane k nakloneniu pre- 
sunie na danú stranu. Keď zase telefón vycentrujeme, gy- 
roskop sa poctivo vráti do stredu. Okrem tohto sa občas 
nad dráhou zobrazí kruh, ktorým môžeme preskočiť 
trhnutím telefónu dohora. Podľa toho ako sa držíme na 
dráhe nám hrá niektorý zo songov, teda presnejšie ten 
ktorý sme si vybrali. Ešte je tu jedna fičúrina (slovenský 
ekvivalent pre anglické slovíčko feature), a tou sú občasné 
rozdvojky na dráhe, kde si vždy vyberieme aký track 
chceme zmixovať s tým ktorý hrá práve teraz. 


leje (m) / me[3 

Nič viac, nič menej. Ak ste v predchádzajúcom odstavci 
našli nejaké pozitíva, je to super, pretože v podstate už 
môžete nájsť len jedno, ak ste veľmi silnými fanúšikmi 
Black Eyed Peas. Grafika hry sa líši od grafiky prezento- 
vanej v septembri. Ako som už písal hra sa vyvinula a 
grafika ako aj úroveň efektov je horšia. Je jednoduchšia, 
svojim spôsobom menej prehľadná a v podstate ničím 
extra nezaujme. Hudba v hre je ďalšia kapitola. K dis- 
pozícii máme 4 pesničky od Black Eyed Peas, a môžeme 
si kúpiť 2 tracky od Tiesta a jeden od Beniho Benassiho. 
Správne, kúpiť, každý za „smiešnych“ 0,79 Eura. Osobne 

RECENZI 


o EU a 6 1 6e 


nie som fanúšikom ani plateného bonusového DLC, ale 
dostať do rúk hru, ktorej polovicu obsahu si môžem zahrať 
až keď zaplatím ďalšie peniaze je podľa mňa nehorázne. 


Po dostaní sa sem môžem voľne preložiť prezentáciu, 
ktorej link je hore do vlastných slov. Pôvodne sme 
okopírovali Guitar Hero a spravili z toho Tap Tap Dance na 
iPhone. Bol to úspešný koncept na ktorom sme zarobili 
veľa peňazí aj vďaka tomu, že sme tam predávali ďalšie 
skladby na hranie. Keďže si myslíme, že ste banda idiotov 
a dáte nám ešte viac peňazí, urobili sme Riddim Ribbon a 
čakáme že si ho kúpite... 


Hra samotná, ako aj nízky počet pesničiek pomerne rýchlo 
omrzí. Vyššia obtiažnosť spočívajúca vo viac pokrivenej 
trase, sprísnenej penalizácii pri jej opustení a vyššom 
počte zberateľných guličiek zrovna tiež hre na zábavosti 
nepridá. Celkovo teda hra veľmi rýchlo upadne do stereo- 
typu, nudy a zabudnutia. Ak to zhrnieme, grafika ničím 
neoslní, hudba, pokiaľ nie ste Black Eyed Peas 
fanúšikovia tiež nie, a samotný herný mechanizmus a jeho 
prevedenie takisto neprináša nič zaujímavé. Natíska sa 
teda otázka prečo vlastne takúto hru hrať, a odpoveď na 
ňu som zatiaľ nenašiel. Jediné čo môžem urobiť je varovať 
ostatných touto recenziou... 


HODNOTENIE 

Platforma: iPhone! iPod Touch 
Výrobca: Tapulous 

Distribútor: Apple/Tapulous 

Multiplayer: 

Lokalizácia: 


N.O.V.A. 


Platforma: iPhone 3G Autor: Roman "JC" Kadlec 


Na svete je ďalší hit od Gameloftu. Nie, že by to 
niekoho prekvapovalo — táto firma má jednoducho 
monopol v kategórií kvalitných hier. Preto aj tento 
úvod recenzie, ktorý v podstate vyzrádza všetko pod- 
statné... 


Gameloft dokázal svoju schopnosť produkovať kvalitné 
strieľačky už dávno — okrem iných FPS hier si získal pri- 
azeň a peňaženky hráčov najmä titulom Modern Combat: 
Sandstorm, z ktorého bol veľmi nadšený aj ctihodný pán 
šéfredaktor tohto portálu (snáď mi to oslovenie nezedituje 
:) no dobre teda pozn. DKF :). N.O.V.A. je v mnohých ve- 
ciach Sandstormu podobná, v otázke kvality sú to prak- 
ticky dvojičky — obe hry patria medzi to najlepšie, čo je 
možné na poli iPhone FPS hier nájsť. Hlavný rozdiel tak 
spočíva v zmene prostredia. Vojnu na Zemi nahradila 
vojna vo vesmíre. Mimochodom, skratka N.O.V.A. nepred- 
stavuje žiadnu skrytú reklamu nemenovanej českej TV 
stanice (to by sa potom pokračovanie určite volalo J.O.J.), 
ale prvé písmena názvu Near Orbit Vanguard Alliance. Čo 
to presne znamená je viac-menej nepodstatné, stačí 
vedieť, že sa podstata príbehu točí o „vojakovi v penzii“ 
(hlavný hrdina) a náhodne sa objavujúcich mimozemských 
nepriateľoch — terčoch pre hráčove zbrane. 


Hrateľnosť je v podstate jednoduchá — stačí držať pohy- 
bový virtuálny joystick a strieľať po všetkom, čo sa objaví. 
Možno to znie fádne a áno, na PC by podobná náplň hra- 

nia ostala ohodnotená číslom 5 alebo 6. Sme však na 
iPhone, kde fungujú iné pravidlá a obmedzenia. Sku- 
točnosť, že nič lepšie zatiaľ nevyšlo situáciu mierne 
zlepšuje, avšak výborné technické spracovanie, dy- 
namika, chytľavosť a celkový pozitívny zážitok z hrania 
hovoria jasne v prospech vyššieho hodnotenia. Môžem sa 
tu teraz hrať na veľkého kritika, ale počas samotného plne- 
nia jednotlivých misií mi jednoduchosť a „obmedzenosť“ 
herných princípov vôbec nevadila — bezmyšlienkovité 
odreagovanie bolo bezchybné. 


Kampaň prevedie hráča viacerými prostrediami. Okrem 
vojenskej lode sa pozrieme do džungle a aj na tajomnú 
emzácku planétu. V podstate ide iba o zmenu textúr, ale 
pre oživenie herného prostredia úplne postačuje. Samotná 
obtiažnosť sa postupom v kampani a zmenou prostredia 
vôbec nezvyšuje, síce sa objavujú noví nepriatelia, ale ich 
„tuhosť“ je prakticky totožná s predchádzajúcimi. Inak 
povedané, nič čo by brokovnica nevyriešila. S tým súvisí 
aj jedna zo subjektívnych výčitiek — prakticky celá N.O.V.A. 
sa dá dohrať s brokovnicou v ruke. Rýchly prechod k 
nepriateľovi, bang, presun k ďalšiemu, bang.... sem tam 
sa síce niečo pokazí a je treba spraviť dvakrát bang, ale 
to je skôr vzácny prípad. A pritom je arzenál celkom bohatý 
— okrem brokovnice je k dispozícii slabo účinná pištoľ, 
samopal, raketomet a aj „nikdenesmiechýbať“ odstreľo- 
vačka, ktorá výborne doplní brokovnicu v niektorých 
ťažších pasážach. Nepriatelia sa spawnujú podľa určitých 
skriptov, keďže však hovoríme o mimozemšťanoch — dá 
sa to pochopiť a logiku samotnej hry to nebúra. V boji s 
teroristami by podobný prístup nechal filozofovať o ob- 
javení novej super zbrane, pri mimozemšťanoch je to nor- 
málna vec, ktorú môžeme iba sucho spomenúť. 


Celková herná doba sa pohybuje okolo 3,5-4 hodín, čo 
síce nie je príliš veľa, ale na pomery iPhone / iPod Touch 
hry môžeme hovoriť o štandardnej dížke. Všadeprítomné 
achievementy sa objavujú aj v N.O.V.E. a tak poctiví hráči 
si hernú dobu určite predížia. Koho by zbieranie virtuál- 
nych a nepodstatných bodov nezaujímalo, k dispozícii je 
aj multiplayer. Ten sám o sebe príliš úžasný nie je — iPhone 
nedisponuje ideálnym ovládaním FPS hier a zatiaľ čo 
kampaň je tomu čiastočne prispôsobená (jednoduchý 
postup priamo za nosom s čiastočným mierením a 
strieľaním), pri hraní multiplayeru si človek uvedomí, že 
na nejaké rýchle reakcie môže zabudnúť, nakoľko je to 
celé nejaké ťažkopádne. Zopár frajerov sa síce nájde (viď. 
screenshot v galérii k článku), ktorí dokážu odstreľovačkou 
robiť riadnu paseku, ľahko sa im však strieľa s pomocou 
mierenia. Ono, táto pomôcka je užitočná v kampani, aby 
neschopných hráčov neiritovalo ich „Iamenie“, v death- 
matchi sa, ale užitočnosť ruka v ruke s vhodnou zbraňou 
posúva smerom k výhode. Samozrejme, majú ju všetci 
hráči, ale nie všetci ju dokážu správne využiť. Ignorujme 
výkonnostné rozdiely a zneužívanie pomôcok — multi- 
player sám o sebe za moc nestojí. Malé mapy, spomínaná 
ťažkopádnosť ovládania... kto má potrebu postrieľať iných 
hráčov, nech vyskúša Eliminate Pro, ktorý ponúka rovnako 
nezaujímavý zážitok, ale je aspoň zadarmo. 


N.O.V.A. nesklamala. Gameloft si drží latku kvality dosť 
vysoko a opäť dokázal, že vie robiť tie najlepšie FPS pre 
iPhone. Hlavná kampaň je zábavná, chytľavá od prvého 
zapnutia a predstavuje hlavný dôvod, prečo si túto ves- 
mírnu FPS kúpiť. Jednoduchá hrateľnosť v dobre 
navrhnutých misiách úspešne ignoruje ťažkopádnosť ovlá- 
dania, ktoré sa naplno prejaví v nezaujímavom multiplay- 
eri. Revolúcia sa nekoná, ale určitý posun oproti 
Sandstormu je viditeľný. 


Platforma: iPhone! iPod Touc 


Vlultiplayer: áno s 
okalizácia: nie s 


Animal Ark — Africa 


Tak a je to tu. Nastala doba, keď sa aj slovenskí pro- 
gramátori prehrýzli iPhoňáckym Software Develope- 
ment kitom a urobili prvú slovenskú hru na iPhone / 
iPod Touch. Hrajmobil.sk pri tom samozrejme nesmie 
chýbať a preto sa poďme pozrieť aká je... 


Hrajmobil pri tom nesmie chýbať dvojnásobne, keď 
súčasťou herného vývojárskeho štúdia je jeden človek z 
redakcie. No a práve preto som dostal tú česť napísať re- 
cenziu ja. Keďže ma všetci poznajú a vedia, že pokiaľ hod- 
notím niečo, čo vytvoril môj známy, som zvyčajne ešte 
prísnejší ako keď neviem o koho ide, je jasné, že nebudem 
pridávať žiadne bonusové bodíky... 


Takže, čo sa skrýva pod názvom Animal Ark - Africa. Neb- 
udeme zachraňovať africké zvieratká ani sa hrať na 
noeho. lde o jednoduchý logický rýchlik s pomerne jasne 


NOOO 


definovanými pravidlami (treba si naozaj pozrieť help) a 
celkom dobrou, svižnou hrateľnosťou. Presnejšie. Zo 
stredu postupne umiestňujeme dvojicu herných kameňov 
do stípcov po oboch stranách. Keď sa nám podarí dať nad 
seba 3 kamene s rovnakým obrázkom, tieto zmiznú a 
uvoľnia miesto. Samozrejme, že dvojicu kameňov 
môžeme medzi sebou prehodiť a umiestniť ich presne tam 
kam potrebujeme. Znie to veľmi jednoducho však? Ale... 
Máme tu dve drobné komplikácie. Výška stípca kameňov 
je obmedzená. Keď ju prekročíme, končí naša hra. To by 
samo o sebe nebolo až také ťažké a stále by sa jednalo o 
jednoduchú hru. Preto je tu úloha. V časovom limite máme 
kamene poukladať tak, aby nám zmizol daný počet 
obrázkov z daného sektoru. Totižto každý zo stípcov 
máme rozdelený na 3 sektory. Takto nám vzniká vlastne 6 
rozličných častí, kde sa nám postupne zobrazuje koľko a 
akých zvieratiek máme „zachrániť“ z daného sektoru. Na 


úvod hry sú tieto požiadavky umiestnené iba do spodnej 
časti stípcov, čo je pomerne ľahké, avšak s rastúcim lev- 
elom stúpa aj obtiažnosť a počet zvierat ktoré treba pos- 
tupne z daného poľa dostať. Ak nám čas vyprší skôr ako 
splníme požiadavky, hra končí a my môžeme poslať svoje 
skóre do online rebríčka (aktuálne som na treťom mieste 


:). 


Toto samotné by stačilo na zábavku pri cestovaní elek- 
tričkou či autobusom, alebo na skrátenie chvíle pri čakaní 
niekde. Animal Ark - Africa však prináša ešte niekoľko 
bonusov. V prvom rade pozná okrem angličtiny aj náš 
prirodzený, takzvaný materinský jazyk (ne vyhodňare, ta 
to tato gamesa nehutoric), čiže Slovenčinu. V prípade log- 
ického rýchliku by to zase až taká výhoda nebola, ale 
okrem samotnej hry obsahuje aplikácia encyklopédiu o 
africkej faune, či rozličných prostrediach ktoré tam 
nájdeme. Rozsah informácií je pre mňa primeraný. Nie je 
ich tam toľko, aby som začal znudene zívať a počítať pásy 
na zebre, ale ani len pár riadkov. Viac menej by som s 
touto aplikáciou mohol na základnej škole zinkasovať 
hneď niekoľko jedničiek v referátoch či už na geografii 
alebo biológii. 


Grafika hry je veľmi príjemná, herné prostredia sa striedajú 
a sú graficky naozaj pekne zladené. Obrázky herných 
kameňov sú zjavne kreslené ručne a spracované skutočne 
profesionálne. Pozadie hry je animované, avšak decentne, 
takže to na seba nepúta prílišnú pozornosť a neruší pri 
samotnej hre. 

Po zvukovej stránke je hra takisto spracovaná dobre. 
Hudba je výborná, jedna skladba vo mne síce vyvolala 
spomienku na starú hru Lion King, ale nie je to ani jej kópia 
ani remake, iba vyvoláva podobnú atmosféru, čo je z 
môjho pohľadu výborné. Pri spojení troch rovnakých 
kameňov sa nám ozve sampel so zvukom zvieraťa. Tie 
predpokladám pochádzaju Z overeného zdroja, no občas 
som mal pocit, že niektoré z nich pochádzajú z úst 
DanKanFana :-) (no ďakujem pekne - DKF :). 


Jediná vec, ktorá mi skutočne v hre prekážala je fakt, že 
akonáhle hru vypnete, tak ste prestali hrať. Pri ďalšom 
spustení sa nedá pokračovať, ale treba začať odznova. Ak 
by to tak nebolo, bolo by super jednoducho si zahrať keď 
práve mám chvíľku a pokračovať po nejakej dobe, keď 
zase práve nemám čo robiť a nechcem sa nudiť. 


Ak to mám zhrnúť, na prvotinu a ešte k tou slovenskú je 
to výborné, a keby som trpel syndrómom, pochváľme 
všetko čo je domáce a keď to robil kamarát dvojnásobne, 
videli by ste pod článkom tučnú 10 alebo až 11 aj keď limit 
ktorý máme je práve 10. Každopádne som však milo prek- 
vapený, hra ma zabavila a isto sa k nej ešte vrátim. Prí- 
padné chybičky ako aj chýbajúce zápisy v encyklopédii 
budú odstránené v bezplatných updatoch, takže sa je na 
čo tešiť. Ďalším pozitívom je aj nízka cena hry. Preto hru 
hodnotím pomerne vysoko a môžem doporučiť si ju kúpiť. 


HODNOTENIE 
Platforma: iPhone! iPod Touch 
Výrobca: Sketch Games 


Distribútor: Apple 
Multiplayer: nie 
Lokalizácia: áno 

SOCOM: Fireteam Bravo 3 


Platforma: PSP Autor: Richard „gulath“ Bojničan 


Na tomto svete je istá iba jediná vec a tou je zmena. 
Napriek tou je to ten najhoršie prijateľný fakt pre 
všetkých ľudí. Nič s tým však nenarobíme. Zmena 
postihla aj vývojársky team série SOCOM a už sa aj 
preniesla na PSP. Čo všetko prináša sa dozvieme v 
recenzii... 


SOCOM je už pomerne solídne etablovaná značka na 
konzolách od Sony, či už prenosných alebo veľkých. Celú 
sériu mali na svedomí donedávna Zipper Interactive, ktorí 
sa jej však vzdali a tak sa k nej dostalo štúdio Slant Six 
Games. Po vydaní dvoch titulov na Playstation tu teraz 
máme aj titul na PSP. Čo nám to prináša? Zmeny! 


Zmena spočíva najmä v poňatí samotnej hry. Teda aspoň 
podľa toho, čo som sa dozvedel z historických análov, 
keďže ja ku sérii SOCOM pristupujem až teraz, a teda 
mám dosť nezakalený pohľad a neočakávam nič čo bolo 
v predchádzajúcich dieloch. Podľa toho čo som sa o nich 
dočítal to boli tituly, ktoré by ma nebavili, napriek tomu, že 
som fanúšikom série Metal Gear. Jednoducho teamová 
taktika a spôsob boja boli super v Jagged Alliance alebo 
vo Fallout Tactics, ale tieto simulácie reálnych bojov nie 
su mojou šálkou čaju. Preto bolo pre mňa prekvapením, 
keď som začal hrať Fireteam Bravo 3 a nenadával som... 
polhodinka, hodinka, stále kľud, zábava... Jednoducho hra 
už nie je tak veľmi o taktike, ako skôr o akcii. Ak teda 
čakáte taktizovanie pred otvorením každých dverí a skvelý 
pocit z dokonale naplánovanej akcie ak nikto po vstupe 
dnu nezomrie, nie je to hra pre vás. 

Dostávame sa do role „Wraitha“, člena Navy Seals. Pod 
našim velením sa ocitajú traja vojaci, ktorí používajú call- 
sign „Sandman“, „Toro“ a „Raven“. Spolu s nimi dostá- 
vame za úlohu vyriešiť problém ktorý predstavujú jadrové 
zbrane v jednej z bývalých členských krajín ZSSR, fiktívnej 
krajinke Koratvia. Po príchode na scénu a prvom pokuse 
zajať náš cieľ zistíme, Že asi nie je všetko tak ako na za- 
čiatku vyzeralo a teda jednoduchá misia ktorá mala byť 
hop dnu, vyzdvihneme balíček a hop von sa mení. 
Budeme tam o niečo dlhšie a pokúsime sa zistiť, o Čo 
vlastne ide. To by aj stačilo k príbehu, predsa len nehráme 
adventúru... 


Hra má výborne vyriešené ovládanie. Pohyb pomocou joy- 
sticku, pohybové tlačítka slúžia na prepínanie zbraní, 
alebo ich výmenu, akčné tlačidlá slúžia na streľbu alebo 
udeľovanie pokynov jednotke. Tie pokyny sú tak trošku 


RECENZI 

rozpačité. V podstate sa jedná o to, že máme tlačidlo 
(koliesko), ktorého stlačenie vyvolá reakciu teamu podľa 
kontextu. Dá sa tým udeliť pokyn pre pohyb na dané 
miesto, pokyn pre vtrhnutie do miestnosti a jej následné 
vyčistenie alebo pokyn pre zobratie dôkazových materiálov. 
Všetko sú to veci, ktoré môžeme v úlohe Wraitha urobiť aj 
my, ale používanie teamu je v hre celkom nenásilné a čas- 
tokrát pomôže v inak neriešiteľnej situácii. Trošku zamrzí 
možno až príliš tesný koridor v ktorom sa pohybujeme, 
ktorého prípadné občasné odbočky nás len privedú na to 
isté miesto z iného uhla (i keď pokiaľ sú na tom mieste 
dobre sa kryjúci vojaci, príchod zboku ich nepoteší). Ťažko 
povedať, či by sa dala hra urobiť voľnejším štýlom, ale 
pokiaľ nemáte radi prílišnú linearitu, singleplay tejto hry vás 
nepoteší. Naopak multiplay s podporou piatich herných 
módov a súčasnou hrou až 16 hráčov poteší a veľmi dobrá 
je aj možnosť kooperatívnej hry práve počas misií 4 živých 
hráčov. Je niečo úplne iné, keď udeľujete pokyny Al a keď 
hráte so živými spoluhráčmi. 


Po grafickej stránke je hra prevedená výborne. Pri pozeraní 
intra som si nebol celkom istý, či pozerám animáciu, alebo 
normálne natočený film prevedený na mp4. Každopádne 
však aj všetky herné animácie ako aj samotná hra sú na 
veľmi vysokej úrovni. Prostredie pôsobí realisticky, krajina 
nekričí bujarými farbami WoW, ale skôr naopak vyzerá 
podobne, ako vyzerá studená ruská krajina. Detailistov iste 
potešia aj nápisy, ktoré sú vyvedené v azbuke. Zvukovo je 
hra tiež vynikajúco spracovaná, či sa jedná o zvuky zbraní, 
sprievodnú hudbu či napríklad dabing postáv. Ten je 
spravený naozaj profesionálne, nie len pre hlavné postavy, 
ale aj nepriatelia hovoria plynulou a čistou ruštinou, čo sa 


zolu. 


Hra má samozrejme aj svoje negatíva. Jedným z nich je Al 
nepriateľov. Ich jednanie je nascriptované a pokiaľ prídeme 
z inej strany ako čakajú, je možné ich postrieľať bez jedinej 
známky odporu. Druhým negatívom je skutočne krátka 
doba singleplay časti. Tu je však otázne či to nie je zámer, 
a či naozaj SOCOM Fireteam Bravo 3 nie je zameraný na 
multiplay hru. Keďže však PSP je prenosná konzola av 
našich končinách nie je kdekoľvek dostupný free wireless 
internet, nemôžem to považovať za pozitívum... 


Ak to mám zhrnúť, negatív nie je tak veľa, hra sa hrá 
výborne, grafika aj zvuky sú vynikajúce, takže vkonečnom 
dôsledku môžem hru doporučiť, pokiaľ máte radi akčné 
strieľačky, s prvkami taktickej hry. 


HODNOTENIE 7 [5 
Platforma: PSP — 
Výrobca: Slant Six Games 

Distribútor: SCEE 
Multiplayer: áno 
Lokalizácia: nie 

HARDVVARE 


G19 + G9X + G13 - GAMING 


Nejakým "záhadným" spôsobom sa ku mne dostala klávesnica, myška a miniklávesnica od Logitech na recen- 
zovanie. Všetko sú to zariadenia so zvučným menom a hráči snívajú, že raz si tieto zariadenia kúpia. Nuž, tak 
som ich podrobil testu, nie len v hraní ale aj v používaní a v tom ako na mňa pôsobia. 


Test môže byť trochu odlišný od ostat- 
ných recenzií, ktoré nájdete na webe. 
Chcem sa totižto na tieto zariadenia 
pozerať z dvoch pohľadov. Z pohľadu 
hráča, a z pohľadu užívateľa. Totižto 


PC síce používam aj na hranie, ale aj 


na prácu a vymieňať si klávesnicu je 
trochu divné... 


G19 


Takže začneme klávesnicou. Z 
pomerne mohutnej krabice vybalíme 
samotnú klávesnicu, napájací zdroj a 
CD s priloženým software. Klávesnicu 
môžeme rovno pripojiť k PC a použí- 
vať. Ak chceme aby fungovalo podsvi- 
etenie a display, treba pripojiť externý 
zdroj. Trochu prekvapujúce, ale asi na 
to treba naozaj veľa elektriny. Kláves- 
nica sa podobá na predchodcu, čiže 
G15, ktorú používa moja polovička 
(áno, existuju ženy, ktoré sa hrajú hry). 
V podstate vizuálny rozdiel je v tom, 
že máme dva rady makro tlačítok, 
farebný display a farbu podsvietenia si 


vieme nastaviť. 

Takže, pripojíme klávesnicu, elektrinu, 
nainštalujeme software a ideme sa s 
ňou hrajkať. Z pohľadu hráča tradi- 
cionalistu (to sú tí, čo ešte neobjavili 
čaro ergonomickej klávesnice) sa 
jedná o maximum, ktoré klávesnica 
môže dosiahnuť. Jej rozloženie kláves 
je rovnaké ako keď som sa hral 
prvého Dooma, čiže sa nemusím učiť 
nič nové. Programovanie makier je 
tiež dovedené na úroveň KISS (pro- 
gramátori poznajú) a stačí stlačiť 
tlačidlo record macro, klávesnica ho 
jednoducho nahrá a uloží pod nami 
zvolené tlačidlo. Predpokladám, že 
toto je asi základný dôvod prečo si 
kúpiť G19. V hrách, kde sa makro 
využiť dá a jeho načasovanie je niečo 
čo je priamo tvorcami hry zakázané to 
môže byť veľmi silný prostriedok na 

získanie prevahy. Viem si živo pred- 
staviť využitie týchto tlačidiel vo WoW 
aréne, alebo v podstate ľubovoľnom 
PVP, kde správne načasovanie stlače- 
nia kláves môže naozaj znamenať 
rozdiel. Niektorí výrobcovia hier sa 
voči tomu aj bránia. Zistil som to práve 
keď som polovičke kúpil G15 aby 
mohla hrať lepšie Lineage 2... Žiaľ, jej 
ovládací software je práve v tejto hre 
blokovaný. 


Podsvietenie kláves sa dá nastaviť až 
na 3 módy, v každom si zvolíme cez 
software vhodnú farbu, ktorá sa nám 
páči alebo niečím vyhovuje. Je 
rovnomerné a klávesy je krásne vidieť 
aj v úplnej tme. Týmto sa klávesnica 
stáva hitom č. 1 pre nočné hranie. 
Jednoducho budete vždy vedieť čo 
stláčate, nech je v izbe tma akákoľvek. 


Treťou spomínanou funkciou kláves- 
nice je display. Ten vie zobrazovať 
množstvo rozličných informácií, či 
dokonca priamo prehrávať vidá z 
YouTube. Samozrejme, že to video 
treba najskôr spustiť na PC. O všetky 
zobrazovania sa stará v podstate ob- 
služný software a vieme si na kláves- 
nici prepnúť medzi zvolenými aktuálne 
bežiacimi modulmi. Tu vidím trošku 
nevýhodu, pretože tie moduly musia 
bežať na PC, a keď si ich aktivujeme 
všetky, tak to je reálne cítiť pri štarte 
PC. Jednoducho sa to všetko musí 
naťahať do pamäte a chvíľu to trvá. Je 
možné, že vidíte výhodu v tom, že 
vám zobrazuje, kto napríklad práve 
hovorí na Ventrile. Ak hráte s ľuďmi, 
ktorých hlas nepoznáte priamo, áno, 
vie to pomôcť, ale inak vidím práve 
tento pomerne dominantný prvok 
klávesnice ako najmenej využiteľný, 
čo sa týka hrania. 


Z hráčskeho pohľadu sa teda jedná o 
jednu z najlepších klávesníc, ktorá 
umožní ísť až za svoje hranice a 
zlepšiť naše výkony v hrách ešte o 
kúsok. 


No a teraz ten spomínaný, druhý po- 
hľad... 


Osobne používam inú klávesnicu od 


konkurenčného výrobcu. Preto som aj 
s písaním tejto recenzie meškal, pre- 
tože som si musel najskôr odvyknúť 
od tej svojej, v prvý deň by som totižto 
iba hromžil, ako niekto mohol niečo 
takéto vyrobiť. Ale poďme pekne po 
poriadku... 


Klávesnica síce má makro tlačidlá, 
ako aj obrovský display, ale spracov- 
anie samotnej klávesnice pôsobí 
veľmi lacným dojmom. Tlačidlá sú z 
lacného lesklého plastu, sú hlučné pri 
stláčaní a celkovo pri používaní vôbec 
nemám dojem, že používam jednu z 
najdrahších klávesníc na trhu. 
Priložený zdroj píska. Veľmi jemne, 
veľmi vysoko, ale ja ho počujem a 
keby som mal spať v miestnosti, kde 
mám PC, musel by som ho na noc 
vypnúť. 


Čo mňa, ako človeka, ktorý pomerne 
veľa píše na klávesnici zamrzí najviac 
je fakt, že pojem ergonómia možno 
videla, ale hneď ho zabudla, alebo 
preventívne odmietla ako mníška sex. 
Jednoducho klasická hranatá kláves- 
nica, žiaden komfort pre ruky a moje 
karpálne tunely sa môžu veselo za- 
paľovať. Prvé dva dni po prechode z 
mojej ergonomickej klávesnice som 
naozaj mal pomerne solídne bolesti 
zápästí, takže nemôžem povedať, že 
je to len hlúpy názor. Jednoducho je to 
fakt. 


Ak by som to mal celé zhrnúť, tak pre 
hráčov tradicionalistov (a čo poznám 
hráčov, máloktorý z nich používa er- 
gonomickú, tzv. zlomenú klávesnicu) 
je G19 naplnenie všetkých vlhkých 
snov, a s ňou prídu isto aj výsledky z 
turnajov alebo online súbojov, kde 
konečne porazia aj tých ostatných, 
ktorí ju už majú. Ak však chcete s PC 
pracovať, poobzerajte sa radšej po 
niečom inom, nie je to klávesnica 
určená pre vás. Keďže však hrajmo- 
bil.sk je stránka o hrách, koncové hod- 
notenie sa bude týkať hráčskeho 


názoru 
HODNOTENIE 
robo nárast 

G9X 


Myšku G9X som rovnako vymenil za 
svoju štandardne používanú, tentokrát 
gamingovú myšku od rovnakého 
výrobcu ako mám klávesnicu. Na 
rozdiel od klávesnice však G9X naozaj 
netrpí žiadnym problémom čo sa týka 
priamo ergonómie. Práve naopak. Po 
asi dni používania som si uvedomil, že 
mi v ruke sedí ešte lepšie ako môj 
sidewinder a z tohoto hľadiska by som 
ju mohol len doporučiť. Rovnako funk- 
cia prepnutia na voľne sa točiace 
koliesko, ktoré vie veľmi urýchliť prez- 
eranie dlhých dokumentov by mohla 
myšku navrhovať na veľmi úspešné 
použitie pri práci, ale poďme sa na ňu 
pozrieť aj z pohľadu hráča... 


Po vybalení myšky získame samotné 
zariadenie, opäť CD s ovládačmi (ten- 
tokrát klasický set point od Logitechu) 
a krabičku so závažiami. Myška má na 
sebe hneď implementovaný jeden z 
dvoch výmenných krytov. Ten väčší. 
Myška perfektne sedí v ruke, má 
oporné body pre všetky prsty vrátane 
malíčka a palca, takže sa nám ani pri 
najrýchlejších pohyboch nestane, že 
by sme si rukou zavadzali. V 
priloženom software sa dá nastaviť 
opäť farba podsvietenia, takže si 
môžeme myšku zladiť farebne s 
klávesnicou. 


Samozrejmosťou je možnosť nastave- 
nia si funkcií tlačidiel. Celkom milou 
funkciou je možnosť nastaviť si prepí- 
nanie rýchlosti myši. Môžeme si nas- 
taviť koľko stupňov chceme mať a aj 
na akých rýchlostiach bude ktorý daný 
stupeň. Skvelo spravené. Setpoint 
pozná takisto funkciu makier a vie ich 
aj nahrávať. Pokiaľ teda máme hru, 
ktorá sa ovláda myšou, rovnako nám 
môže pomôcť v zautomatizovaní 
niečoho čo sa použiva často. Osobne 
si síce práve toto využitie predstaviť 


neviem, pretože som žiadnu hru ktorá 
by takto fungovala nehral, ale nevy- 
lučujem túto možnosť. 


Ako zhrnutie, myška sedí perfektne v 
ruke, jej hmotnosť si vieme nastaviť 
priloženými závažiami a ovládací soft- 
ware je jednoducho perfektný. Myška 
je rovnako skvelo ergonomicky 


spravená a nerobí v ničom hanbu os- 
tatným myškám od Logitech. 

G13 


Pri popisovaní tohoto zariadenia 
vynechám pohľad nehráča. Jednodu- 
cho nemá význam, pretože by sa dalo 
pri troche fantázie použiť ako ovládací 
panel pre nejaký program, napríklad 
naučiť matku, že keď stlačí G1, tak jej 
to uloží dokument vo worde, ale inak 
asi nič. Preto sa poďme pozrieť očami 
hráča. 


Prídavná programovateľná klávesnica 
tiež nie je novinkou na mojom stole. 
Prvé podobné zariadenie ktoré som 
mal na stole bol Microsoft Sidewinder 
Strategic Commander, a zatiaľ 
posledné bol Commander unit od 
Saiteku. Preto tiež nevstupujem do 
neznámych vôd a môžem porovnávať. 


Na prvý pohľad je vidno, že G13 je 
súrodencom G19. Rovnaké tlačidlá, 
rovnaké farby, veľmi podobný design 
a image. Ak sú položené vedľa seba 
na stole, vytvárajú opticky homogénny 
celok, a nikoho ani nenapadne, že by 


to jednoducho nejako nepatrilo k sebe. 


G13 je však rozdielna od G19 a to 
najmä vo svojom profile. Pri pohľade 
zboku je jasne vidno, že je zvlnená a 
teda obsahuje prvky ergonómie. Ruka 
na nej leží úplne prirodzene, jediné s 
čím som mal zo začiatku trochu prob- 
lém bol joystick na pravej strane. Ale 
po pár dňoch používania si ruka našla 
svoju polohu a bolo to úplne perfektné. 
Jediné čo by som z hľadiska er- 
gonómie mohol tomuto zariadeniu 
vytknúť je snáď iba podložka ruky, 
ktorá by mohla byť o niečo mäkšia. 
Aby som však bol objektívny, zatiaľ 
som na stole nič z tejto oblasti, o čom 
by som vedel povedať že to bolo er- 
gonomickejšie, nemal. 


Priložený software nesklame, ponúka 
možnosť naprogramovať jednotlivé 
tlačidlá, kde možno nastaviť buď jed- 
notlivé klávesy, klávesové kombinácie, 
či celé sekvencie aj s časovými rozos- 
tupmi medzi stlačením jednotlivých 
kláves. Software je jednoduchý a pre- 
hľadný a makrá sa v ňom vyrábajú 
priam intuitívne. Využitie tohoto zari- 
adenia je rôznorodé. Je možné ho 
použiť ako pri strategických hrách, kde 
si na jednotlivé tlačidlá vieme 
nabindovať priamo príkazy či už na 
budovanie alebo ovládanie jednotiek, 
tak pri RPG alebo MMORPG, kde ne- 
musíme blúdiť po celej klávesnici aby 
sme našli tlačidlo na zoslanie kúzla, či 
prevedenie útoku. Samozrejme, pro- 
gramovanie časovanej sekvencie je 
rovnakou výhodou ako už u spomí- 
nanej G19. 


Z hráčskeho hľadiska ide teda aj v prí- 
pade G13 o zaujímavý kúsok hard- 
ware, ktorý nájde v hráčskom svete 
pomerne rozsiahle využitie a pokiaľ 
ste ešte žiadnu takúto prídavnú 
klávesnicu nemali, G13 môže byť 
skvelým začiatkom. 

T—IE 0... 


Game Expo 2010 
[EO O 


Druhý ročník medzinárodného festivalu a výstavy o počítačových, spoločenských stolových a kartových hrách 
je úspešne za nami. Minulý piatok a sobota sa niesli v znamení zábavy, stretnutia fanúšikov a ničím nerušenej 


oslavy hier všetkých druhov a typov. 


S Game Expom sme vás oboznámili 
už minulý rok — prvý ročník priniesol 
jedinečnú akciu svojho druhu na 
Slovensku a taktiež aj prvú návštevu 
zahraničného štúdia. Guerilla Games 
určite patrí medzi exkluzívnych hostí, 
či už značku Killzone zbožňujete alebo 
zatracujete. V súvislosti s minulým 
rokom boli najviac vyčítané malé 
priestory — DK Dúbravka jednoducho 
nestačila pohltiť všetkých záujemcov 
a výsledok pripomínal univerzálnu 
sardinkáreň. Tento rok sa celá akcia 
presunula do priestorov Istropolisu, 
ktoré sú veľmi dobre známe 
návštevníkom sesterských festivalov 
Comics Salon/lstrocon. V podstate 
obaja súrodenci majú niekoľko 
spoločných čít a prakticky jediným 
(hlavným) rozdielom je dvojdňové tr- 
vanie Game Expo a festivalu Anime 
Show, ktorý prebieha súbežne. S tým 
súvisia menšie úpravy a rozdiely v 
stavbe programu, ale pointa ostáva 
zachovaná — fanúšikovia ponúkajú 
zábavu fanúšikom. 


Nás ako portál o videohrách samozre- 
jme viac zaujímal prvý menovaný z 
dvojice festivalov (keďže sme tento 
rok boli jeho spoluorganizátori). Game 
Expo lákal už pred niekoľkými 
týždňami na zvučné mená a exk- 
luzívnych hostí, avšak v dnešnej dobe 
sa situácia mení zo dňa na deň a ani 
na slovnú dohodu sa očividne nedá 
spoľahnúť tak, ako kedysi. Nehovoriac 
o celkovom „vtipnom“ zvrate niek- 
torých situácii, ktoré začali približne 
1,5 týždňa pred festivalom a vyvrcholili 
v piatok (prvý deň festivalu) zrušením 
prezentácie IDEA Games (mali exk- 
luzívne predvádzať datadisk k Arme II 
a Carrier Command) a prednášky 
šéfredaktora Levelu — Petra Poláčka, 
ktoré mali byť v sobotu. Ignorujme 

však problémy, ktoré do klasickej re- 
portáže moc nezapadajú a pozrime 
sa, Čo sa dialo priamo na mieste... 


V prvom rade (a to je najdôležitejšie :) 
sme tam boli my. Hrajmobil.sk mal za- 
stúpenie v podobe veľkého stánku, 
kde ste si mohli kúpiť najnovšie herné 
pecky za skvelé ceny (napr. 38€ za 
Mass Effect 2 Collectors Edition pre 
PC, resp. 48€ za CE pre Xbox), ale aj 
staršie tituly za výpredajové ceny. Vy- 
brať si bolo z čoho — pokiaľ ste náš 
stánok náhodou prepásli, alebo ste na 
Game Expo neboli — online obchod 
vám ponúka podobne výborné ceny v 
pohodlí vášho domova. Náš stánok 
však neponúkal iba predaj hier. Boli 
sme vybavení dvoma kompletnými 
sadami Rock Band príslušenstva v 
zostavách gitara, bicie vo verziách pre 
PS3 a Xbox 360. Veľká vďaka patrí 
firme Logitech, vďaka ktorej sme mohli 
túto atrakciu návštevníkom ponúkať. 
Záujem bol viac než veľký — veď kto 
by si nechcel zabubnovať do rytmu ala 
Metallica alebo Beatles. Okrem toho 
sme organizovali PS8 aj Xbox 360 tur- 
naje. Tekken 6, Soul Calibur 4, Gears 
of War 2, Guitar Hero 5 — výber bol bo- 
hatý a rovnakým prívlastkom možno 
nazvať aj ceny pre výhercov. Opäť, 
veľká vďaka patrí firme Logitech. Ich 
podpora sa pozitívne prejavila na 
celkovom zážitku návštevníkov hernej 
sekcie. Okrem vyššie spomenutých 
vecí sme mali prichystanú aj exkluziv- 
itu — plnú verziu očakávanej akcie God 
of War 3, ktorej prvú slovenskú recen- 


ziu sme vám už priniesli. Zahrať si 
mohol hocikto a všetci milovníci 
Kratosa mali príležitosť odísť s jeho 
„make upom“. Ruky našej šarmantnej 
hostesky boli šikovné a rôznorodosť 
dostupných ornamentov bola 
nekonečná. 


Značnú časť programu zaberali pred- 
nášky. K slovu sa dostali všetci — 
fanúšikovia, profesionáli, novinári. 
Rozprávalo sa o hitoch z dielne 
BioWare, o kooperatívnych hrách ale 
aj o umelej inteligencii. Z pôvodne 
plánovaných štúdii sa nakoniec pred- 
stavili Cauldron (Big Game Hunter 
2010 — komerčne najúspešnejšia 
slovenská hra) a Sketch Games (Ani- 
mal Ark - Africa). Vo zvyšných pred- 
náškach našiel svoje zastúpenie aj 
Hrajmobil tím. MickTheMage rozobral 
jeho obľúbenú tému — soundtracky 
(treba pochváliť celkové spracovanie 
prezentácie, ktoré bolo jedným slovom 
špičkové!) a náš šéfredaktor DanKan- 
Fan sa pozrel na aktuálnu situáciu na 
hernom trhu a jeho smerovanie — ako 
vybrané vzorky boli prezentované 
PlayStation 3 tituly Heavy Rain a God 
of War 3. Na záver treba vyzdvihnúť aj 
prednášku (a prístup) Igora Staneka z 
NVIDIE, ktorý preplnenej pred- 
náškovej sále prezentoval nové tech- 
nológie od NVIDIE, nielen použitím 
technických dem, ale aj na nových 
peckách Just Cause 2 a Metro 2033. 


Na Game Expo však toho bolo oveľa 
viac — DDR, kino, stolné hry, čajovňa, 
príjemné posedenie, stolný futbal, kar- 
tové hry... kto prišiel sa určite nenudil. 
Bolo z čoho vyberať. Game Expo a 
AnimeShow navštívilo počas trvania 
festivalov 5843 fanúšikov (nárast z 
3682) a festival má pred sebou bohatú 
budúcnosť. Samozrejme, stále je čo 
zlepšovať a s napätím budeme sle- 
dovať, čo prinesie ďalší ročník. My 
(Hrajmobil tím) budeme pri tom, čo 
vy? 


ps.: Viac fotografií nájdete na 
stránkach www.hrajmobil.sk. 


Ďakujeme firme Logitech za podporu. 


Kontroverzia a tabu v hrách 


Knihy, obrazy, filmy, hudba . Všetky tieto médiá nám umožňujú vidieť prípadne počuť svet očami autora a tým 
nám sprostredkovávať neočakávané zážitky. Všetky tieto médiá sú modernou spoločnosťou, v ktorej žijeme 
považované za umenie. Majú právo zaradiť sa k nim aj hry? 


Niekoho možno po prečítaní úvodu 
napadne, že text vôbec nekorešpon- 
duje s nadpisom a pravdepodobne si 
povedali WTF?!. Tí myšlienkovo bo- 
hatší na druhej strane určite vedia 
kam tým mierim. Kontroverzia je no- 
blesné označenie niečoho čo vľuďoch 
vyvoláva rozpor s pravidlami, na ktoré 
sú vďaka spoločnosti, v ktorej Žijú 
zvyknutí. Ako taká býva často spojo- 
vaná práve s umením, ktoré otvorene 
vyjadruje názory alebo myšlienky au- 
tora a vzhľadom na to, že je jeho dielo 
určené širokej verejnosti má 
spoločnosť tendenciu naň reagovať, či 
už pozitívne alebo negatívne. 


Umenie sa teda dá považovať za zh- 
motnené myšlienky a ako také by nás 
malo nútiť sa zamyslieť nad ich výz- 
namom a po vlastnom uvážení sa 
rozhodnúť či s nimi súhlasíme alebo 
nie. UŽ z tohto jasne vyplýva, že na to 
isté dielo môžu mať dvaja ľudia di- 
ametrálne odlišný názor — niekto 
odsúdi maľbu ako machuľu a ide 
ďalej, niekto zase strávi nad ňou 10 
minút a objaví v nej pohlaď autora na 
chaos vo svete. Spoločnosť, v ktorej 
žijeme, je na druhej strane založená 
na presne stanovených 
názoroch/pravidlách, ktoré vytvoril 
niekto pred stovkami rokov, aby 
zabezpečil akési zdanie bezpečia a 
kontroly. Tvrdiť, že sú všetky tieto 
pravidlá zlé by bolo samozrejme 
krátkozraké a určite by sme sa ne- 
dostali tam kde sme dnes bez nich, ale 
metódy a s ňou spojená spoločenská 
morálka, ktorú majú udržovať sa mení 
oveľa pomalšie ako spoločnosť 
samotná. Z pohľadu hráča je toto 
veľmi jasne vidieť v (ne)akceptácií hier 
širšou spoločnosťou za niečo viac ako 
len zábava určená primárne deťom a 
teda automaticky musia byť na ne up- 
latňované špeciálne nároky na ich 
obsah. 


Strieľanie/masakrovanie 
ľudí/votrelcov/zombie je zábava... 


OK, som si vedomý ako to znie, ale pri 
triezvom pohľade na zábavný priemy- 
sel dôjde k rovnakému záveru asi 
každý. Na zabíjanie ako také sme si 

Dlriá Seni Timás, 
Dlret, 


proste už jednoducho zvykli, keďže je 
nám v pasívnej forme predkladané 
prakticky neustále — vidíme ho každý 
deň v televízii, čítame o ňom v kni- 
hách, počujeme o ňom v správach av 
tom horšom prípade sa sním stret- 
neme aj na vlastnej koži. 


Určite sa nájdu takí, ktorí to označia 
ako dôkaz úpadku našej spoločnosti a 
toho aký je dnešný svet chorý. Keď sa 
však pozrieme na našu históriu 
zistíme, že toto stigma sa s ľudskou 
spoločnosťou tiahne od jej začiatku. 
Ako už kedysi poznamenal Immanuel 
Kant a nedávno nám pripomenul 
trailer k MGS Peacewalker ,,Mier 
medzi ľuďmi nie je prirodzený stav“ 


V žiadnom prípade sa týmto nesnažím 
obhajovať násilie ako také na druhej 
strane je však potrebné si uvedomiť, 
že ako ľudia máme k nemu sklony. Vo 
vyššie zmienených médiách sa ho 
spoločnosť už naučila do určitej miery 
akceptovať. 


Hry sú však vo veľkej miere stále vní- 
mané ako niečo čo priamo vychováva 
hráča k násiliu — série ako GTA, Saint 
Rows a vlastne aj akákoľvek FPS 
alebo 3D person akcia Najrozšírene- 
jším argumentom prečo je tomu tak je, 
že hráč hraním hry si prakticky môže 
natrénovať zabíjanie druhých. Odhli- 
adnuc od maličkosti, že hráč po 
dohraní hry by si musel najskôr nejakú 
zbraň zaobstarať je toto z pohľadu 


NO, JUST STEALING 
CARS AND KILLING COPS, 
TMA SORT OF TLINE. 


každého kto mal možnosť si vystreliť z 
reálnej zbrane určite úsmevný argu- 
ment keďže zamieriť, vystreliť a ešte 
aj niečo trafiť je z nejakého záhadného 
dôvodu v reálnom svete oveľa zložite- 
jšie ako nám to hry prezentujú. 


Ďalším zaujímavým/chorým argumen- 
tom je tzv. konšpiračné spiknutie 
podľa, ktorého je cieľom hier pripraviť 
hráča na vojnu respektíve naučiť ho 
bojovať bez váhania. Fakt, o ktorý sa 
má toto tvrdenie opierať je založený 
na historických udalostiach, kedy sa 
veľa krát počas vojny stalo, že mladí 
vojaci síce prešli výcvikom avšak keď 
boli v boji konfrontovaní s 
myšlienkou/nutnosťou zabiť nepri- 
atelia odmietli splniť rozkaz, keďže si 
uvedomili, že je to človek ako oni. 


Keď sa pokúsime povzniesť nad 
vykonštruovanosťou tejto teórie, 
ponúka sa otázka či hra má naozaj 
možnosť zmeniť zmýšľanie hráča 
samotného. Ak si zamyslíme nad úlo- 
hou hráča v hre samotnej a 
porovnáme ju napríklad s filmovým 
hercom zistíme, že sa vo veľa veciach 
nelíšia. Hráč tak isto ako aj herec 
proste hrá svoju rolu — stotožňuje sa s 
charakterom. Ako náhle však 
natáčanie/hranie skončí je herec, 
pokiaľ netrpí psychickou poruchou, 
zase sám sebou. Inými slovami zdravý 
človek chápe, že  vystrieľanie 
letiskovej haly v CoD: MW2 slúži ako 
prvok rozprávania príbehu, ktorý má 


hráča viac vtiahnuť do hry tým, že 
ponúka pohľad z opačnej strany 
barikády, ale v žiadnom prípade ne- 
donúti človeka vstať a ísť to spraviť v 
reálnom živote pokiaľ tak nebol 
rozhodnutý spraviť už predtým. 


Čo je na celom tomto prípade obzvlášť 
zaujímavé je postoj samotného vyda- 
vateľa — v tomto prípade konkrétne Ac- 
tivision, ktorý si nás na skutočnosť, že 
hra obsahuje daný level dovolil upo- 
zorniť už pred samotným vydaním hry, 
čím hre zabezpečil automaticky po- 
zornosť aj v neherných médiách. Holt 
aj zlá reklama je reklama a keby s tým 
mal niekto problém upozornenie pri 
štarte hry na daný level je ne- 
priestrelná poistka. Bohužiaľ presne 
takýmto postojom už samotný vyda- 
vateľ dáva najavo verejnosti, že násilie 
v hrách je iné ako v knihách alebo fil- 
moch teda sa ho treba báť — filmy 
alebo knihy s takýmto upozornením 
prekvapivo neexistujú... 


Pre ďalší príklad sa stačí napríklad 
pozrieť na osud v minulom roku 
ohlásenej 3d person akcie Six Days in 
Fallujah, ktorá mala na monitory 
priniesť vojnu v Iraku. Ihneď po jej 
ohlásení sa na ňu zniesla vlna kritiky 
pretože a teraz citujem „sa jedná o 
príliš čerstvú/citlivú udalosť“. Vyda- 
vateľ Konami tak nakoniec pod tlakom 
verejnosti hru úplne zrušil (momen- 
tálne je už hra dokončená, avšak sa 
nevie, kedy/a či vôbec vyjde. pozn. 
redakcia) . Prečo sa však daná , citlivá 
udalosť“ už mohla objaviť v filmoch a 
knihách už opäť z nejakého dôvodu 
nikde nie je vysvetlené... 


Sex predáva... 


S týmto tvrdením už musí súhlasiť asi 
každý. Puritáni budú určite namietať, 
ale to, že sex zaujíma skoro každého 
je holý fakt tak isto ako to, že je to 
jedna z ľudských potrieb, ktorá je nám 
daná od prírody. Ak si naviac k tomu 
pričítame pár storočí jeho tabuizova- 
nia dôjdeme k zisteniu, že porno 
priemysel bol odsúdený na úspech od 
úplného začiatku. 


Zmienenú formulku pochopili veľmi 
rýchlo aj tvorcovia filmov a tak skoro 
každý celovečerný film sa dnes môže 
pochváliť nejakou tou posteľovou scé- 
nou. V momente keď sa však o niečo 
podobné pokúsili hry — menovite sa 
nedá spomenúť napríklad Mass Ef- 


fect, zniesla sa na hlavu tvorcov 
spíška kritiky za to, že si dovolili na 
sekundu odhaliť bradavku. Smutné na 
celom prípade je postoj autorov, ktorí 
danú kritiku prijali a tak v ďalšie hry z 
dielne Bioware síce obsahujú milostné 
scény — Dragon Age: Origins, Mass 
Effect 2, avšak žiadna z nich už neob- 
sahuje niečo čo by mohlo byť považo- 
vané za „závadné“. 


Svoju lekciu o nutnej nezávadnosti ob- 
sahu si odniesol aj Rockstar vďaka 
slávnemu Hot Coffee módu v GTA San 
Andreas, ktorý odomykal časť 


zablokovaného herného kódu a 
umožnil tak hráčom „užiť si“ s CJ- 
ovou priateľkou formou minihry. Celá 
kauza sa nakoniec skončila tak, že vy- 
davateľ Take Two nakoniec musel 
zaplatiť pokuty svojim investorom v 
celkovej výške $20 miliónov. 


Úsmevné je tiež sledovať balancov- 
anie EA v posledných mesiacoch, 
ktoré začína postupne skúšať čo 
všetko si môže dovoliť do hry pridať 
bez toho aby dostalo po prstoch. 
Konkrétne je teraz reč o The Saboteur 
kde si za poplatok hráč môže hráč sti- 
ahnuť DLC umožňujúce povoliť na- 
hotu v kabaretoch — v spoločníčky v 
nich sú následne tzv. „hore bez“ O 
krok ďalej sa odvážilo ísť v pred pár 
týždňami vydanej rubačke Dante“s In- 
ferno založenou na slávnej Božskej 
komédii od Alighieriho. Keď si odmys- 
líme šialenú PR kampaň Sin to Win, 
ktorou stihlo rozhorčiť verejnosť na 
Comic-cone a za ktorú sa nakoniec aj 
EA ospravedlnilo a pozrieme sa na hru 
samotnú zistíme, že sa v nej tiež 
nachádza nahota. V oboch týchto prí- 
padoch však treba poznamenať, že na 
rozdiel od vyššie zmieneného Mass 
Effectu tu jej zobrazenie do hry nič 
nepridáva a tak sa ponúka otázka, či 
EA netestuje nakoľko môže zmienená 
formulka pomôcť predajom inak 
nevýrazných/nezabehnutých hier/sérii. 


a — TO II —0 


Kam to celé speje? 


O kontroverzii v hrách by sa dalo toho 
povedať veľa a účelom tohto článku 
určite nie je pokus o pokrytie všetkých 
aspektov tejto problematiky. Všetky 
uvedené príklady sa týkajú hier z 
posledných mesiacov maximálne 
rokov a dalo by sa povedať, že sú tak- 
tiež lídrami toho čo autori dovolili v 
hrách zobraziť a stále komerčne us- 
pieť. Z tohto tiež vyplýva, že sa z tzv. 
kontroverznými hrami bude verejnosť 
stretávať stále častejšie a je len na 
nás hráčoch a ich tvorcoch presvedčiť 
ostatných, že hry môžu byť aj niečo 
viac ako len zábavka pre deti. 

